Россия президентининг қизлари ҳақида расмий маълумотлар йўқ, аммо уларнинг ким экани ҳақида жуда кўп манбалар бир хил маълумотлар тарқатган ва шу сабаб айнан Катерина Тихонова ҳамда Мария Воронцова Россия президентининг қизлари деб қаралади.\nКатерина Тихонова Россия президентининг кичик қизи экани айтилади. Мустақил нашрлар охирги вақтларда у ҳақда яна ёза бошлади. Уларга кўра, Путиннинг қизи экани айтиладиган Тихонова охирги йилларда Германияда фаолият юритаётган россиялик балет раққоси Игор Зеленский билан яқин муносабатда, жуфтликнинг 2017 йилда туғилган қизи ҳам бор. Олдинроқ Путиннинг катта қизи Мария Воронцованинг ҳаётида ҳам янги йўлдош пайдо бўлгани, ундан фарзанди борлиги ҳақида ёзишганди.\nПутиннинг куёви Зеленский\nПутиннинг қизи билан боғлиқ суриштирувни россиялик ва германиялик журналистлар олиб борган. Россияда хорижий агент деб топилган «Важная история» ҳамда Германиянинг Der Spiegel нашрлари ўтказган суриштирувда ёзилишича, «Сибур» бошқарув раиси ўринбосари бўлган биринчи эри Кирилл Шамалов билан ажрашгач, Катерина Тихонова 52 ёшли Игор Зеленский билан учраша бошлаган. У бир неча йил Германиядаги Бавария давлат балет дастаси бадиий раҳбари бўлиб ишлаган.\nИгорь Зеленский Мюнхен театрида. 2018 йил\nЗеленский апрел ойида балет дастаси раҳбарлигидан кетган. Суриштирувда айтилишича, катта эҳтимол билан уруш сабабли.\nБу маълумотлар қаердан пайдо бўлиб қолди?\nСуриштирув ўтказган журналистлар ихтиёрига 2019 йил 9 декабрда Москвадаги «Внуково» аэропортининг VIP-терминалига қўнган рейснинг йўловчилар рўйхати бориб тушган. Унга кўра, самолётда Тихонова, Зеленский, уларнинг ўшанда икки яшар бўлган қизи, икки энага, фортепиано бўйича ўқитувчи ва Россия Президент хавфсизлик хизматининг уч нафар ходими бўлган. Муаллифларнинг айтишича, бу йўловчилар рўйхатини уларга аэропортда ишлайдиган одам юборган.\nМуаллифларнинг ёзишича, уларнинг қўлида Тихонованинг парвозлар тарихи ҳақида ҳужжат ҳам бор. Унга кўра, Путиннинг қизи экани айтилаётган аёл Мюнхенга охирги икки йилда 50 марта учган. Игор Зеленский айнан шу шаҳарда ишлайди.\nЖурналистларга икки йил аввал Тихонованинг собиқ эри Шамаловнинг ёзишмаларини юборган манба бу гал ҳам эксклюзив маълумотлар улашган. Муаллифларга юборилган ҳужжат Россия президенти хавфсизлик хизмати ходими, бир вақтнинг ўзида Тихонованинг тансоқчиси экани айтилган инсоннинг почта ёзишмалари экани айтилади. Бу ёзишмаларга кўра, тансоқчи Тихонова, унинг эри ва шарифи Игоровна бўлган қизига чипталар сотиб олган.\nDer Spiegel журналисти Бавария давлат балет дастасида ишловчи манбага қўнғироқ қилиб, Игор Зеленский ҳақида маълумот сўрайди. Журналист ҳали Путиннинг қизи ҳақида сўрашга улгурмай, суҳбатдош Зеленский катта эҳтимол билан Россия президентининг куёви эканини айтади.\nКатерина Тихонова. 2021 йил\n2022 йил апрел ойи бошида Бавария опера театри расмий сайтида Игор Зеленский балет дастаси бадиий раҳбарлигидан кетгани ҳақида хабар пайдо бўлган. Унда айтилишича, Зеленский билан 2026 йилгача тузилган келишув бекор қилинган. Раққоснинг ўзи эса шундай баёнот берган: «Балет труппаси раҳбарлиги тўлиқ эътибор ва ишчанлик талаб қилади. Ҳозир эса менинг хаёлим шахсий ҳаёт, оилам билан банд». Бу вақтда расман Зеленскийнинг хотини бўлган Яна Серебрякова Бавария театрида ишлашда давом этаётгани маълум бўлган. Зеленский хотини билан расман ажрашмаган, уларнинг икки нафар фарзанди бор. Жуфтлик Мариинский театрида танишган.\nИгор Зеленскийни Бавария театрида қаттиққўл, классик совет санъаткори деб таърифлашади. У жуда кўп сўкиниб гапиради. Театрга бориши билан баварияликлар ёқимтойи бўлган юлдуз Лючия Лакарруни ишдан бўшатгани билан тилга тушган. Германияда Зеленскийни қаттиққўллиги билан бирга кучли санъаткор деб билишади. Танқидчиларнинг айтишича, унинг даврида театрда кўплаб яхши санъаткорлар етишиб чиққан. Унинг репертуарлари эса классик ва замонавий услубнинг уйғунлашгани билан ҳам машҳур.\nМуаллифлар Зеленский ҳамда Тихонова қаерда, қандай танишиб қолганини аниқлай олмаган. Аммо Тихонова 2017 йилдан буён Мюнхенга тез-тез парвоз қила бошлагани маълум.\nҲозирда 52 ёш бўлган Игор Зеленский собиқ иттифоқ даврида ҳам балет раққоси бўлиб ижод қилган. 2016 йилда Бавария давлат балет дастаси бадиий раҳбари бўлиб ишлай бошлаган. Фаолияти давомида Нью-Йорк, Лондон ва Берлинда ишлаган. 2016 йилга қадар Россиядаги Новосибирскдаги опера ва балет театри бадиий раҳбари бўлган.\nЗеленский 2018 йилдан буён «Миллий маданий мерос» фонди назорат кенгаши аъзоси ҳисобланади. Россия ҳудудида йирик маданий объектлар қуриш билан шуғулланувчи бу фонд шахсан Путиннинг ташаббуси билан тузилган. Фонд таъсисчилари Россиядаги машҳур маданий объектлар – Катта театр, Третяков галереяси, Эрмитаж ва Мариинский театри ҳисобланади. Пудратчи сифатида Путиннинг яқин дўсти Аркадий Ротенбергга қарашли «Стройгазмонтаж» компанияси кўрсатилган.\nМариинский театрининг бадиий раҳбари, дирижёр Валерий Гергиев ва Игор Зеленский маданий кластерлар тузиш бўйича йиғилишда. 2019 йил\nУкраина истило қилинган деб ҳисобловчи Севастополда опера ва балет театри қурилаётгани ҳақида Путин 2018 йилда илк марта гапирган. «Медуза» эълон қилган суриштирувда айтилишича, Зеленский катта эҳтимол билан ушбу театрни бошқаради. «Медуза» суриштирувига кўра, Зеленский ва Тихонова раққос Москвадаги мусиқа театри труппасини бошқарган вақтда танишган. Зеленский труппани 2011-16 йилларда бошқарган. Нашр билан суҳбатлашган манбаларнинг айтишича, жуфтликни спектакллардан кейин театрда бирга кўришган, Зеленский спектаклга Тихонова борадиган кунлари жамоани «Бугун таниқли одамнинг қизи келади» деб огоҳлантирган.\nЎз вақтида Зеленский ишлаган театрга Медведев ва Путиннинг рафиқалари ҳам бориб тургани маълум. Катерина Тихонова эса айнан Зеленский труппа раҳбари этиб тайинлангач, Москва мусиқа театрига серқатнов бўлиб қолган. Театр ходимларидан бирининг айтишича, Тихонова одатда ҳамма томошабинлар жойига ўтириб бўлганидан кейин борган ва уни жойига Зеленский кузатиб қўйган. Тихонова жойига чиқиб олгунга қадар театрда чироқлар ўчириб турилган.\nИгор Зеленскийни Россиядаги энг машҳур маданий объектлардан бири бўлмиш Катта театрга бошлиқ қилиб қўймоқчи бўлишади, аммо унинг раҳбари Владимир Урин билан шартнома икки бор узайтирилади.\nСуриштирувда айтилишича, Катерина Тихонова 2013 йил февралда Шамаловга турмушга чиққанидан кейин ҳам Зеленский билан муносабатларини сақлаб қолган. Ўз навбатида, Шамалов 2018 йил Тихонова билан ажрашгандан кейин ҳам унинг яқинлари, хусусан, Зеленский билан алоқаларни узмаган.\nСуриштирувда яна бир қизиқ маълумот келтирилади. Тихонованинг собиқ эри Шамалов Зеленскийнинг расмий хотини Яна Серебрякова билан ҳам тез-тез гаплашиб турган. Ҳатто ўз хотини Тихонова билан гаплашганидан ҳам кўпроқ. Баъзан у Тихонова ва Серебряковага кетма-кет қўнғироқ қилган. Қизиғи, Шамалов телефон қилганда Тихонова ва Серебрякова доим бир ерда – Швейцария, Британия ёки Петербургда бўлган.\nИгор Зеленский ва Яна Серебрякова\nХусусан, Шамалов 2017 йил 17 апрел тунда Германияда бўлиб турган Серебряковага қўнғироқ қилади, бир соат ўтмай эса Москвада бўлиб турган Тихоновага. Бу суҳбатдан бир ҳафта ўтиб эса Шамалов бир қатор келишувларга киришади. Масалан, «Сибур»даги 17 фоиз улушини сотади. Бу гаплардан 7,5 ой ўтиб Тихонова Зеленскийдан фарзанд кўради. 2018 йилда эса Шамалов билан ажрашади.\n2018 йилги Россия президентлиги учун сайловда Игор Зеленский Мюнхенда туриб овоз беради. Россиянинг Мюнхендаги консуллиги Facebook'даги саҳифаси Игор Зеленскийнинг суратини эълон қилиб, уни таништиради ҳам. 2012 йилдаги сайловларда эса Зеленский Путиннинг сайловдаги ишончли вакилларидан бири бўлган.\nЗеленский сайловда овоз бермоқда\n2018 йил сайловдан икки кун аввал Москвадаги «ЗАГС» Путиннинг набираси экани айтилаётган болани рўйхатдан ўтказади. Жараёнда расман никоҳда бўлмаган Игор Зеленский ҳамда Катерина Тихонова иштирок этади. Навбатдаги марта бобо бўлган Путин эса айнан ўша кунларда Севастополда опера ва балет театри қуришга кўрсатма беради.\nПутиннинг иккинчи қизи\nАпрел ойи бошида Россияда хорижий агент деб эълон қилинган «Медуза» ва «Настоящее время» нашрлари Путиннинг тўнғич қизи экани айтиладиган Мария Воронцова ҳақида суриштирув эълон қилганди. Унда Воронцованинг янги умр йўлдоши москвалик менежер Евгений Нагорний экани айтилади. Айнан ўша суриштирувда Воронцова 42 ёшли нидерландиялик Йоррит Фаассен билан алоқани узгани айтилганди. Аммо уруш бошлангандан кейин ҳам Фаассен Москвада қолган. Муаллифлар Путиннинг қизи экани айтиладиган Воронцованинг Евгений Нагорний билан яқин муносабатда эканини авиапарвозлар тарихидан билиб олишган. Шунингдек, уни дугонасининг тўйида Нагорний билан бирга кўришган. Ўша суриштирувда жуфтликнинг улар билан доимий дунё кезадиган фарзанди ҳам борлиги айтилган. Бола отасининг фамилиясини олган.\nЕвгений Нагорний Москва молия ва ҳуқуқ университетининг божхона факултетида ўқиб, «Россия мудофаа экспорти» божхона брокерида ишлаган. Кейинчалик «Еврохим» компаниясида бош мутахассис бўлган. Суриштирув муаллифлари Нагорний Воронцова билан яқин муносабатда бўла бошлаганидан кейин «Новатэк» компанияси менежерига айланганига эътибор қаратган. Бу корхона раҳбарларидан бири Путиннинг яқин дўсти Геннадий Тимченко ҳисобланади. Воронцова билан учрашгунга қадар мухолиф кайфиятда фикрлаган Нагорний кейинчалик ўз қарашларидан воз кечгани айтилади.\nМария Воронцова номи ОАВда шу кунларда яна бир сабаб билан қайта-қайта тилга олинди. Шахси сир қолган манба журналист Дмитрий Колезевга Москва давлат университети фундаментал тиббиёт факултети битирувчиларининг ёпиқ чатдаги суҳбатидан олинган скриншотларни юборади. Reuters 2011 йилда Воронцова айнан шу факултетни тамомлагани ҳақида ёзган. Журналистга скриншотларни юборган манба чатда «Maria V» ники билан айнан Мария Воронцова ёзишини айтган.\nСкриншотларда «Maria V» ники билан кирган фойдаланувчи сиёсий муҳокамаларда фаол бўлиб, урушда Россияга агрессор деб эмас, жабрдийда деб қараш кераклигини иддао қилади. Чатда уруш учун жавобгарлик Путиннинг гарданига тушиши ҳақида муҳокама борганда «Maria V» никли фойдаланувчи хусусан шундай деб ёзган: «АҚШ ва Ғарб Россияни кучсизлантириб, хомашё давлатига айлантириб қўймоқчи».\nСанкция остидаги биринчи оила\nРоссия президенти Владимир Путин расман фақат бир марта оила қурган. Унинг Людмила Путина (ҳозирда Людмила Очеретная) билан икки нафар қизи бор. Уларнинг исми-шарифи, қаерда ишлаши расман ошкор этилмаган. Аммо Ғарб разведка хизматлари айнан Мария Воронцова ва Катерина Тихонова Путиннинг қизлари экани ҳақида ёзган. Бу икки аёл Россия давлат телеканалларида ҳам бир неча бор кўриниш берган.\nПутиннинг қизлари экани айтиладиган бу икки аёл ҳам АҚШ, Европа Иттифоқи, Канада, Британия, Австралия ва Янги Зеландия санкцияларига учраган. АҚШ молия вазирлиги Катерина Тихонова баъзи ўринларда Шамалова фамилияси билан ҳам қайд этилган деб ҳисоблайди. Воронцова эса ОАВда Фаассен ҳамда Путина фамилиялари билан қайд этилган.\n13 май куни Британия Путиннинг иккинчи турмуши экани айтиладиган Алина Кабаевага қарши санкция эълон қилганди. Кабаева Путиннинг жиянлари ва собиқ хотини Людмила Путина билан битта санкция рўйхатига киритилган. Тармоқда бундай санкция рўйхатини британча юмор деб атаганлар ҳам топилди. Бу санкция эълон қилинишидан аввал Wall Street Journal нашри Кабаева Путиндан камида уч нафар бола кўрганини ёзганди. Маълум бўлишича, Кабаевага қарши санкция киритиш режаси АҚШда ҳам бўлган, аммо охирги дақиқаларда «Путиннинг жиғига тегмаслик учун» бу банд санкциялардан олиб ташланган.\nПутин Катерина Тихонова ҳамда Мария Воронцова унинг қизлари экани ҳақидаги маълумотларга ҳеч қачон муносабат билдирмаган. Шу йил апрел ойида Путиннинг матбуот котиби Дмитрий Песков Воронцова ҳамда Тихонова санкция рўйхатига киритилганига муносабат билдирар экан «оила аъзоларига қарши чекловларни тушунмаслиги»ни айтганди.\nКремлда Кабаеванинг Путинга алоқаси бор ёки йўқлиги ҳақида ҳеч қачон муносабат билдиришмаган. Аммо Британия унга қарши санкция қўллаганидан бир неча соат ўтиб Россия Ташқи ишлар вазирлиги россияликларга Британияга бормаслик, бу давлатга виза олишдан тийилишни тавсия қилди.\nBBC мухбири Андрей Захаров Путиннинг яқинлари ҳақида маълумот нега муҳимлиги ҳақида шундай дейди:\nДунё журналистикасида давлат раҳбарларининг оила аъзоларига оид ҳар қандай маълумотлар икки хил кайфиятда тарқатилиши билан характерли. Биринчидан, оила аъзолари ўзларининг кимлигидан фойдаланган ҳолда бойлик орттираётган бўлса, бу борадаги маълумот жамият учун муҳим. Иккинчи усулдаги маълумот тарқатиш бир қадар «сариқлашган» усулда амалга оширилади. Бунда, айтайлик, етакчининг хотини кўчада маст бўлиб юргани ҳақидаги маълумот ҳам қизиқ кўринаверади.\nПутин оиласи ҳақида маълумотларни ҳар қанча яширишга уринмасин, барибир баъзи маълумотлар гумонларни кучайтириб тураверади. Масалан, Путиннинг қизи экани айтиладиган Катерина Тихонова «Иннопрактика» илмий фондини бошқаради. Бу фонд давлат ташкилотлари ва тўғридан тўғри давлатдан катта-катта субсидиялар олиши маълум.\nПутиннинг учинчи қизи экани айтиладиган Светлана Криваногихнинг онаси «Россия» банки акционерларидан бири ҳисобланади. АҚШ Молия вазирлиги бу банкни Россия президентининг атрофидагиларга тегишли банк деб атаган. Алина Кабаева билан ҳам шундай ҳолат: у «Миллий медиа гуруҳ»ни бошқаради. Бу компаниянинг асосий ҳиссадори «Россия» банки ҳисобланади. Уруш бошланганидан кейин эса Кабаева ҳолдингда ишлаши ҳақида маълумот ташкилот сайтидан ғойиб бўлган.\nЗеленский Германиядан кетди\nКетма-кет суриштирувлар қаҳрамонига айланган Игор Зеленский Германияни тарк этишга ҳам улгурди. Бу ҳақда германиялик ва россиялик журналистларнинг суриштирувидан кўп ўтмай Bild нашри хабар тарқатди. Суриштирув ўтказган журналистларнинг Игор Зеленский билан боғланишга уринишлари самарасиз кетган.\n21:27 / 05.07.2022\nЯпон газетаси Си Жинпинг Путиннинг Россияга ташриф буюриш тўғрисидаги таклифини рад этганини ёзди. Кремл бу хабарни рад этди\n20:48 / 05.07.2022\nПутин Луҳанск областидаги жангларда қатнашган бўлинмаларга «дам олиш»ни буюрди


Шахмат Олимпиадаси иштирокчилари билан учрашув ташкил қилинди\n10 октябрь, 2018, 16:28\nБундан бир неча кун олдин Грузиянинг Батуми шаҳрида 43-Бутунжаҳон шахмат Олимпиадаси ниҳоясига етган ва ушбу нуфузли мусобақада ўзбекистонлик ақл-идрок соҳиблари ҳам иштирок этишганди. Бу ҳақда МОҚ расмий сайти хабар бермоқда. 150 мамлакат вакиллари қатнашган шахмат Олимпиадаси якунларига кўра, эркаклар ва аёллар терма жамоаларимиз кучли йигирматаликка киришга муваффақ бўлгандилар.\nШу муносабат билан бугун, 10 октябрь куни Ўзбекистон шахмат федерациясида мазкур Олимпиадада иштирок этган спортчиларимиз иштирокида махсус тадбир ташкил этилди. Тадбир давомида Ўзбекистон шахмат федерацияси мутасаддилари иштирокида матбуот анжумани ҳам бўлиб ўтди. Анжуманда қатнашган оммавий ахборот воситалари ходимлари ўзларини қизиқтирган бир қатор саволларга жавоб олдилар. Шунингдек, шахмат Олимпиадаси иштирокчилари билан суҳбатлашдилар.\n- 43-Бутунжаҳон шахмат Олимпиадасида муваффақиятли иштирок этдик. Ўз гуруҳимизда биринчи бўлдик. Бундан жуда хурсандмиз. Ҳали Ўзбекистон тарихида бундай натижа бўлмаганди. Ушбу мусобақада бешинчи маротаба иштирок этдим. Қизлар билан биргаликда Ўзбекистон шарафини муносиб ҳимоя қилдик деб ўйлайман. Мусобақа давомида Россия, Индонезия, Франция, Руминия каби терма жамоаларга қарши ўйин ўтказдик. Баҳслар давомида россиялик рақибим устидан қозонган ғалабам чиройли бўлди, – деди шахмат Олимпиадасида иштирок этган спортчимиз Нодира Нодиржонова.\nСўнгра 13 ёшида халқаро гроссмейстерга айланган Нодирбек Абдусатторов иштирокида шахмат сеанси ташкил этилди. Унда жаҳонда энг ёш гроссмейстер бўлиш бўйича иккинчи кўрсаткични қайд этган Нодирбек шахмат мухлислари билан учрашув ўтказди.\n- Грузиянинг Батуми шаҳрида бўлиб ўтган Олимпиадада умумжамоа ҳисобида 16-ўринни эгалладик. Ўйлайманки, бу яхши натижа. Бундан кейинги Олимпиадаларда ҳам бундан яхшироқ натижа кўрсатиб, совринли ўринлар учун курашамиз. Мусобақада ҳар бир мамлакат ўзининг энг кучли шахматчилари билан иштирок этди. Украиналик шахматчиларга қарши учрашувлар қийин бўлди. Чунки, улар жаҳоннинг энг кучли терма жамоаларидан бири ҳисобланадилар, – деди Нодирбек Абдусатторов.


“Отасининг қизи” ёшлар Ўзбекистонда ишласин дейди, лекин иш борми? « Ўзбекистон Халқ Ҳаракати\n“Отасининг қизи” ёшлар Ўзбекистонда ишласин дейди, лекин иш борми?\n24 August 2013 - 14:04\nКуни кеча Гулнора Чирчиқда ўтган медиа лагерь иштирокчилари билан учрашувида “Ўзбекистонда ёшларнинг 90%и иш билан таъминлана олади” деди. Унга хорижда ишлаётган ўзбек гастербайтерлари хақида савол берилганда у “Ха бу мен учун оғриқли савол, истардимки хамма ўз оиласи яқинида ишласа”, деб жавоб берди. – Хорижда ватандошларимизни кўрар эканман, “ахир улар бу ерда эмас, Ўзбекистонда хам ишлай оладику” дейман.\nЭнди Гулнорага савол: Мана шу фарзандларимга бир “бир бурда” нон топиб келай деган, отасини сўзи билан айтганда “дангаса” ларга у қандай қилиб иш топиб беради? Ахир ўзи айтиб турибдику “Халол бизнес қилиш қийин” деб! У дангасаларнинг аксарияти эса харомдан хазар қилади! Уларни хам ўзига ўхшатмоқчи шекилли…\nГулнора учрашувда журналистларнинг бир қатор саволларига жавоб берди. Шулардан бири, аёлларнинг репродуктив саломатлиги хақида. “Агар аёл хар йили туғса… Мен ўйлайманки, аёл саломатлигини тиклай олмайди. Болалар эса соғлом туғилмайди” деди Каримова. Ўтган йили ғарб журналистларидан бири Гулнорага Твиттерда Ўзбекистонда аёлларни стерилизация қилиниши хақида савол берганди. У саволга Гулнора “соғлиқни сақлаш вазири эмасман”, деб жавоб берган.\nАлбатта у ўзини оқлайди. Бу мавзуда шунча гапирилса хам у ўз билганидан қолмаяпти. Халигача аёлларни нечта туғиши керак, қачон туғиши керак, шуларга аралашиб юрибди. Уларни стерилизация қилдиряпти. Ахир буни қандай ақлга сиғдириш мумкин , стерилизацияни хорижда кўп холларда уйи йўқ хайвонлар учун қўллашади. Каримов тахтга ўтиргач эса Ўзбекистонда хам фуқароларга хайвонлардек муносабат қилина бошланди.\nШунингдек “отасининг қизи” ёш журналистларга “хиссиётларга берилмасликларини ва уларга жавоби олдиндан тайин бўлган саволларни Гулнорага бермасликларини” маслахат берди. Журналистлар берадиган саволлар уни табиийки, қийин ахволга солади.


ИнтерФУТБОЛ :: Альваро Арбелоа: «Ниманидир янгилаш вақти келди»\n00:00 Сельта 2:2 Барселона\n00:30 Вильярреал 2:1 Леганес\n22:30 Валенсия 1:2 Хетафе\n22:30 Эспаньол 0:1 Эйбар\n«А» СЕРИЯСИ 2017/18\n21:00 Беневенто 0:3 Аталанта\n23:45 Наполи 4:2 Удинезе\n23:45 Фиорентина 3:4 Лацио\n23:45 Кротоне 1:1 Ювентус\n23:45 Торино 1:1 Милан\n23:45 Сампдория 1:0 Болонья\n23:45 СПАЛ 0:0 Кьево\n23:45 Рома 2:1 Женоа\n23:45 Верона 0:1 Сассуоло\n21:30 Локомотив М 0:0 Ахмат\n21:30 Зенит 2:1 Динамо М\n22:30 ЦСКА 3:0 Амкар\n23:45 Борнмут 0:1 МЮ\n00:30 Реал Мадрид 1:1 Атлетик\n22:30 Алавес -:- Жирона\n22:30 Реал Сосьедад -:- Атлетико\n18:00 Металлург -:- Пахтакор\n20:00 Бухоро -:- АГМК\n23:45 Бёрнли -:- Челси\n23:45 Лестер -:- Саутгемптон\n00:30 Бетис -:- Лас-Пальмас\n00:30 Леванте -:- Малага\nАльваро Арбелоа: «Ниманидир янгилаш вақти келди»\nИспаниялик ярим ҳимоячи Альваро Арбелоа футболчилик фаолиятини якунлашга қарор қилди. Ўтган мавсумни «Вест Хэм»да ўтказган футболчи кетиш сабабларини Marca нашрига берган интервьюсида гапириб ўтди.\n- Қийин кечган «Вест Хэм»даги мавсумдан сўнг таътилда ҳордиқ чиқаряпсизми?\n- Ҳақиқатан ҳам мавсум қийин кечди. Ҳозир бу ҳақда ўйлашни ҳам истамаяпман. Лекин нафақат профессионал, балки шахсий жиҳатдан ҳам қийин бўлди.\n- Келажак режаларингиз қандай?\n- Хайрлашиш вақти келди. Фаолиятимни якунлаб, бутсаларимни михга илишга қарор қилдим. Кўпчилик қўллаб-қувватлаяпти. Шу билан бирга фаолиятимни давом эттиришимни исташмоқда. Жисмонан бунга қодирман. Лекин руҳан... Футбол мен учун ҳафталик кураш, мусобақа. Шу боис ҳам Хитой ёки АҚШда давом эттириш ниятим йўқ. Ҳар куни бор кучим билан машғулот ўтказардим. Дам олиш кунлари дўстларимга қўнғироқ қилиб, яна битта машқ ўтказишни таклиф қилардим. Энди «стоп» дейиш вақти келди. Айни пайт менга бўлаётган таклифларни тушунчамда футбол ҳисобламайман.\n- «Вест Хэм»да ўтказган мавсумингиз фаолиятингизни якунлашингизга сабаб бўлдими?\n- Ҳамиша оёқларим қувватдан қолгунча ўйнайман, деб ўйлардим. Лекин охир-оқибат руҳий ҳолатим ва мотивация ўз сўзини айтди. Одам ўз келажагини турлича тасаввур қилади. Бироқ ҳаёт бошқа нарсаларни тайёрлаб қўяр экан. Буни тўғри қабул қилиш керак бўлади. Ўтган мавсум мен ўйлагандек кечмади.\n- Сиз учун янги ҳаёт бошланадими?\n- Кейинчалик нима билан шуғулланишим ҳақида гапирсам, энди пул учун ўйнамоқчи эмасман. Қайтиб оиламнинг ортимдан кўчиб юришини истамайман. Шундай экан, ниманидир янгилаш вақти келди. Ҳали ҳаётим олдинда ва кўп нарса қилишим керак. Футбол умримнинг муҳим бир бўлими эди. Омадим келгани - 34 ёшимгача ишламадим. Аксинча, ўзим ёқтирган машғулотимни қилдим. Машғулотларга боришдан бахтли эдим. Энди яна ғайратимга ғайрат қўшадиган иш топишни истайман.\n- Фаолиятингизни якунлашингиз борасидаги қарорни оилангиз қандай қабул қилди?\n- Аввалига ишонишмади. Шунчаки, қизишганида айтворди, деб ўйлашди. Кейин жиддий эканини тушунишди. Албатта, оилам буни оғир қабул қилди. Чунки жисмоний ҳолатим яна ўйнашим учун имкон беради. Аммо қароримни руҳий ҳолатимдан келиб чиқиб қабул қилдим.\n- Фаолиятингизни Хаби Алонсо билан тенг якунладингиз.\n- Ҳа. Лекин у чиройли тарзда, асосий эшикдан чиқиб кетди. Хаби топ- клубда юқори савияда ўйнаб, фаолиятини тугатди. Унинг учун хурсандман, ҳамиша шундай якунлашни истарди. Яна Алонсо «Бернабеу»да ҳам хайрлашди. Ваҳоланки, рақиб жамоа таркибида эди. Шунга қарамай, стадион Хабини олқишлар билан кузатиб қўйди. Хаби бошқалардан кўра қароримни тўғри қабул қилди.\n- Мадридга яшаш учун қайтяпсиз. Нима билан шуғулланишингизни ҳал қилдингизми?\n- Нима биландир шуғулланишим аниқ. Чунки ишсиз юролмайман. Бироз ҳордиқ чиқарганимдан сўнг ишга киришаман.\n- Яқин йилларда ўзингизни «Реал»да ишлаётгандек тасаввур қиляпсизми?\n- «Реал»дагилар клубда ишламоқчи эканимни билишади. У ер менинг уйим, ҳаётим. Аммо ўзим қўнғироқ қилиб иш сўрамайман. Агар чақиришса, бажонидил бораман. Умуман олганда, кейинчалик нима иш билан шуғулланишимни билмайман. Чунки фаолиятимни энди якунладим. Бу ҳақда кўпчилик билмайди. Негаки, буни шу интервью орқали расман маълум қиляпман. Спорт директори лавозимида ишлашим, мураббийлик лицензиясини олишим мумкин.\n- Айтайлик, сиз «Реал» спорт директорисиз. Қандай трансферларни амалга оширган бўлардингиз?\n- «Реал»да жаҳоннинг энг яхши спорт директори ишлайди. Жамоа таркибида эса ҳақиқий юлдузлар тўп суришмоқда. Айни пайт жамоанинг янги фалсафаси менга маъқул тушди. Негаки, таркибга маҳаллий ёшларни жалб қилишмоқда. Айтиш мумкинки, «Реал» ҳозир «олтин даври»ни бошдан кечирмоқда.\n- Агар мураббий бўлганингизда, асосий таркибнинг муқим ўйинчиси ким бўларди?\n- Менда ундай ўйинчилар бўлмасди. Кимнидир алоҳида ажратиб олиш қийин. Ҳозир биринчи ва иккинчи жамоа ҳақида гапиришяпти. Аслида эса, «Реал»да бунақаси йўқ. Мадридда иккита биринчи жамоа бор.\n- «Реал»да ўйнаганингизда сизга ёқадиган энг яхши нарса нима эди?\n- Ҳар куни жаҳоннинг энг яхши футболчилари билан бирга машғулот ўташ.\n14:16 «ПСЖ» Хитой компанияси билан 3,5 йиллик шартнома имзолади (0)\n13:56 Женаро Гаттузо: «Торино»га ютқазиб қўйишимиз ҳам мумкин эди» (0)\n13:33 Ўзбек футболида ҳам видеотакрорлар тизими жорий этилади (0)\n13:18 Жан-Мишель Сери «Челси»нинг асосий трансфер нишонига айланди (0)\n12:57 Энди PES симуляторида ЕЧЛ бўлмайдими? (0)\n12:49 «МЮ» Погбадан воз кечиб, унинг ўрнига «Шахтёр» футболчисини олиб келмоқчи (0)\n12:21 Суперлига ҳакамлари иштирокида семинар бўлиб ўтди (0)\n11:58 Зинедин Зидан: «Реал» намойиш қилган ўйиндан кўнглим тўқ» (0)\n11:11 Шота Арвеладзе: «Сафардаги биринчи ғалабага эришиш ниятидамиз» (0)\n10:45 Жозе Моуриньо: «Энди иккинчи ёки учинчи ўрин ҳақида ўйлашимиз мумкин» (0)\n10:27 Суперлига 9-тур: 1 кунда 3та учрашувни жонли кўрсатиш режалаштирилди (0)\n10:12 «А» серия: «Юве» ва «Милан» очко йўқотди, «Лацио»дан «камбэк» (0)\n09:35 «Манчестер Сити» Стерлинг учун бонус тўлайди (0)\n09:18 Деян Ловрен «Рома»га қарши ўйингача соғаяди (0)\n08:56 Европа грандлари «Аякс» ҳимоячиси учун курашни давом эттиришмоқда (0)\n08:19 Жаҳон чемпионати бўсағасида... (0)\n07:21 Жоуи Бартон мураббийлик фаолиятини бошлади (0)\n06:39 Юлдузнинг «юлдузча» юки ёхуд немис футболининг сўнгги йилдаги муваффақиятсизлик сабаблари нимада (0)\n06:06 Тиаго Алькантара: «Рақобат сабаб муваффақият қозондик» (0)\n02:41 Ла Лига: «Реал» ўз майдонида мағлубиятдан зўрға қутулиб қолди (0)\n01:49 АПЛ: «Манчестер Юнайтед» сафарда ишончли ғалабага эришди (0)\n00:21 Фотогалерея: ёзда клубини алмаштириши кутилаётган мега-юлдузлар (0)\n23:45 Ла Лига: «Реал» - «Атлетик» таркиблар (0)\n23:36 АПЛ: «Борнмут» - «МЮ» таркиблар (0)\n22:06 «Локомотив» клуби бош мураббийи истеъфога чиқди (0)\n© "Interfutbol.UZ". © 2006-2018. Мобил версия


Анжелина Жоли ислом динини қабул қилдими?! | Бир пиёла чой\n← Тошкентнинг Vario LF трамвайлари Самарқандга етиб келди (Фото)\n“Қўшмачи”нинг қўшимча “қилиғи” →\nАнжелина Жоли ислом динини қабул қилдими?!\nАктриса, режиссёр ва БМТнинг меҳр мурувват элчиси Анжелина Жоли дунё бўйлаб муҳожирлар лагерларини кўп бора зиёрат қилади. Шундай ташрифларидан бирида Туркияда қочоқлар билан учрашувга қизи Шайло билан борган Анжелинани қўлида тасбеҳ билан кўриб, ислом дини қабул қилганликда таҳмин қилишди. Бу ҳақида kabar.kg нашри хабар берган, деб ёзмоқда Diydoraziz.uz.\nБироқ, бу маълумотлар расман тасдиқланмаган ва Анжелина бу борада интервью ҳам бермаган. Аммо, Анжелина қаерга саёҳатга бормасин у албатта фарзандлари билан, черков, будхона ва масжидларга ҳам ташриф буюради. Шунингдек у насроний, ислом ва буддизмни ўрганаётганини айтган. Анжелина уйида турли динга оид адабиётларни сақлайди.\n«Биз фарзандларимизга барча динни ҳурмат қилишни ўргатиб келамиз. Уларга ислом, христиан ва буддизмни ҳам ўргатиб келаман. Улар масжид, черков ва бадхоналарни ҳам кўришган. Мен уларни бирон бир динга даъват этмайман. Улар катта бўлгач ўзлари танлайдилар деб ўйлайман».


Ўзбек диктаторининг оила жанжали фонидаги ўлка портретига чизгилар « Ўзбекистон Халқ Ҳаракати\n21 February 2014 - 14:46\nАлбатта, бугунги сиёсий вазиятда, Ислом Каримов воқеъликдан узилган бир ҳукмдор ва айёр МХХ раиси Иноятов томонидан ўйнатилган, куч-қувватдан қолган бир қария таассуротини қолдиради.\nАммо бу фақат зоҳирда шундай туюлади.\nГулнора атрофидаги шахсларга қарши операция Иноятов ва унинг «контора»сининг иши эмас.\nБу акция шахсан Каримовнинг буйруғи билан амалга оширилган ва унинг замирида, баъзи шархловчилар тахмин қилганидек, сиёсий эмас, балки молиявий сабаблар ётибди.\nБу операциянинг парда ортида яширин шахс — Гулноранинг онаси — Татьяна Каримова бор.\nЭрини бундай радикал қадамга, яъни Гугушага энг яқин 4 кишини (унинг эри Рустам Мадумаров дохил) ҳибсга олишга айнан Татьяна Каримова ишонтирган.\nТатьяна Каримова аввалдан бери тўнғич қизи Гулнорани, ўз миллионларини оиладан яширгани учун айблаб келарди.\nБутун дунёга овоза бўлган жанжалга ҳам сабаб айнан мана шу молиявий масала эди.\nХа, ягона мотив — сиёсий эмас, ватанпарварлик ёки мамлакат обрўсини қутқариш нияти ҳам эмас — пул эди. Бу пуллар маълум кишиларнинг (улардан бир нечтаси Гулнора Каримованинг уйида ҳибс этилди) ҳисобларидаги пуллар эди.\nТасаввур қилинг, биргина шахс (Рустам Мадумаров) номига хорижий банкларда 160 та ҳисоб очилганди!\nТатьяна Акбаровна Гулнорага қарши доимо ўзининг умумий ҳамёни бўлган кенжа қизи ва куёви Темур Тиллаевни «ҳимоя» қилиб келган.\nТатьяна узоқ давом этган курашдан кейин ниҳоят қизининг оиладан яширилган бойликларнинг ва хорижий банкларда ҳисоби очилган шахсларнинг ва улар номига қайд этилган кўчмас мулкларнинг ҳибс этилишига эриша олди.\nБу акциянинг энг яқин ҳадафи — Гугушадан қолган-қутган бойликларни ҳам тортиб олиш.\nИстиқболдаги ҳадафи эса, Гулноранинг хориждаги миллионларини Ўзбекистонга, яъни оиланинг кассасига, қайтариш.\nБиздаги маълумотларга кўра, шахсан Ислом Каримовнинг ҳисобида 12 миллиард доллар бор.\nГулнорапараст матбуот (uznews.net) эса бу ва Г.Каримовага қарши ва унинг атрофига қарши бошқа босим воқеаларини гўёки режим ва МХХнинг Г.Каримовага қарши уруши ҳамда Гулноранинг МХХ ғазабига учраганига мисол ўлароқ тақдим этаяпти. Аслида, Г.Каримова ўз онаси ва синглиси ғазабига учраган.\nБундай алғов-далғовдан давлатдаги нуфузли шахслар Каримовдан кейинги ҳокимият инфраструктурасини тайёрлаш мақсадида ўз ўйинларини бошлаб юборишди. Масалан, кучишлатар тизимлар бўйича маслаҳатчи Жамшид Файзиев бу тизимларнинг ўрта бошқарув қатлами таркибини деярли тўлиқ янгилади. Бу ўтиш даври арафасида ўта муҳим қадамдир.\nИчки ишлар вазирлигининг янги раҳбари ҳам ушбу кадр алмашувлари билан ҳамоҳанг ишламоқда (буни Ислом Каримовнинг ўзи ҳам қувватлаган).\nКаримов МХХ раиси Иноятовга тўлиқ ишонмайди, шунинг учун бу сассиз кадр алмашувларии Иноятовнинг иштирокисиз ўтди, дейиш мумкин.\nКаримовнинг ўзбек махсус хизматлари раисидан қўрқишига боис, Иноятов россияпараст мулозим бўлиб келган ва шундайлигича қолган.\nИноятов қандли диабет хастаси ва унда бугун ҳокимият марказида бўлиш каби орзулари қолмаган. Унинг орзуси — тезроқ Москва яқинида Боровихадаги ҳашаматли вилласини қуриб тугатиш ва ўша ерда — Каримов фитналаридан йироқда — умрини ўтказиш.\nСўнгги 20 йилда у ҳокимиятда экан, жуда катта бойлик орттиришга муваффақ бўлди ва ўзининг бу борлиғини таҳликага қўймоқчи эмас.\nУнинг ўринбосарлари, нисбатан ёш ва иддаоли генераллар Шуҳрат Ғуломов ва Ҳаёт Шарифхўжаев аллақачон ўз автоном ўйинларини олиб бормоқда ва энди «Бўри қариб бўлган» деганларидек, ўз шефидан қўрқадиган эмаслар.\nБугунги кучлар нисбатида яна бир ўта муҳим шахс бор бу — Бош вазир ёрдамчиси Рустам Азимов. Кланлар орасидаги кўпчилик уни Каримовдан кейинги Ўзбекистон раҳбари сифатида кўради. Чунки Каримов унга ҳайрихоҳ, чунки Рустам Азимов Каримовнинг хориждаги миллиардларининг қўриқчиси ва тасарруфчиси.\nРасмий тизимлар билан параллел равишда яна бир гуруҳ — ҳокимиятни (тинч) топшириш жараёнига тайёргарликдан маъсул гуруҳ — ишлайди. Бу гуруҳ асосан истеъфодаги Махсус Хизмат полковниклардан ташкил топган. Бу ҳам воқеалар ривожига зимдан таъсир ўтказа оладиган ўта муҳим фактoрдир. Улар расмий шахслардан кўра эркинроқ ҳаракат қилади ва уларнинг фаолият майдони ҳам расмий шахслардан кўра анча кенг.\nБу орада ўзини «мухолифат ва мухолиф матбуот» дея атаётган кичкина тўда бор, бу тўда адолат ва сўз эркинлиги учун ўз отасининг шафқатсиз режимига қарши, курашиб хўрланган Гугуша билан бирлашиш орзусида.\nБу тўда ўзининг «бирлашиш ғояси»ни қабул қилмаётганларни безбетларча “уруш тарафдорлари” эълон қилмоқда. Каримов режимининг принципиал душманларига қарши бу гуруҳнинг андишасиз баёнот ва xуружлари жамоатчиликнинг фаол қисмининг кун тартибини ишғол этмоқда.\nБу гуруҳ аслида диктатор қизининг обрўсини тиклаш уринишининг бир парчаси, ва у ўзини Каримов ҳокимиятини нисбатан камроқ диктатор бўлган қўлларига топшириш каби “олийжаноб мақсад”ни рўёбга чиқаришда воситачи қилиб кўрсатмоқда.\nЯна маълумотлар бор-ки, айни мақсад билан «янги конструктив мухолиф партия» тузиш бўйича иш бошланган.\nБу «партия» таркибига “маълум шахс” Пўлатовдан айрилган собиқ «Бирлик»чилар киритилган эмиш. Яъни бу «партия», режага кўра, Г.Каримова обрўсини тиклаш лойиҳасининг сиёсий тираги бўлиши керак.\nМана шунақа ўйинлар.\nАммо Юнус Эмро айтганидай, «Боқайлик, Аллоҳ на aйлар, на aйласа гўзал айлар».


КХДРда Корея халқ армиясининг 84 йиллиги кенг нишонланмоқда\n12:09 / 25.04.2016\nШимолий Кореяда мамлакат қуролли кучлари ташкил этилганлигининг 84 йиллиги муносабати билан тантанали йиғилишлар, концертлар ва спорт мусобақалари ташкил этилмоқда. Аммо ҳарбий парад ўтказиш режаси мавжуд эмас.\nПхеньян аҳолиси анъанага кўра, шаҳар марказидаги Мансу тепалигига ўрнатилган Ким Ир Сен ва Ким Чен Ир ҳайкаллари пойига гулчамбарлар қўйишган. Ҳарбий қабристонларни зиёрат қилиш ҳам оммавий равишда ўтказилган. Россия, Хитой, Вьетнам, Куба, Эрон ва Мисрнинг Пхеньяндаги ҳарбий атташелари икки Корея ўртасидаги урушда ҳалок бўлганларнинг рамзий қабрига гулчамбарлар келтиришган.\nБайрам арафасида, Ким Чен Ин сувости кемасидан баллистик ракета учирилишига раҳбарлик қилди. Корея марказий телеграф агентлиги (КМТА) хабарига кўра, сувости кемаси максимал чуқурликда бўлган. Ракетага эса, қаттиқ ёқилғида ишлайдиган янги турдаги двигатель ўрнатилган.\nБМТ Хавфсизлик кенгаши, ўз навбатида, Шимолий Кореянинг 23 апрель куни ўтказган синовларини қоралаб, резолюцияларни яна бир бор қўпол равишда бузиш, деб атади. ХК аъзолари Пхеньяндан бу каби ҳаракатларни бас қилишни талаб қилиб, вазиятни диққат билан кузатиш ҳамда зарур бўлган ҳолларда, жиддий чоралар кўришга келишиб олдилар.\nУмуман, "КХДР томонидан янги баллистик ракеталар ишлаб чиқиш ва синовдан ўтказиш ишлари, улар муваффақиятсиз якунланган тақдирда ҳам" Хавфсизлик кенгашининг 2006-2016 йилларда қабул қилган 5та резолюцияси билан тақиқланган. Расмий Пхеньян эса, бу резолюцияларни тан олмаслигини таъкидлаб келади.


Тўнкалар танлаш ва сайлаш имконига эга эмас - SanjarSaid\n4 й. аввал\tМулоҳаза70\n4 декабрь куни Президентни сайлашга борасизми? Мен албатта бораман! Орзу-истакларим, режа-мақсадларим ушалиши, оилам, яқинларим учун ҳам сайловда қатнашаман. Сизга ҳам шуни тавсия қиламан. “Менга нима, барибир ўша Президент бўладику”, “қатнашсам-қатнашмасам ҳеч нима ўзгармайди”, деган фикрларни каллангиздан чиқариб ташланг! Нолишни, танқид қилишни, маслаҳат беришни, бировларнинг устидан кулишни қотирамиз. Энди олдимизда тайёр турган ҳуқуқларимиздан фойдаланишни ҳам билайлик! Бизни ким ва қандай бошқариши аҳамиятсиз бўлса, бефарқ, лоқайд тураверсак, дуч келган одам устимизга келиб, хоҳлаган сиёсатини юритаверади. Сиз шунга розимисиз? Агар “ҳа” деб жавоб берсангиз ёки нима дейишни билмасангиз, узркуя, сизнинг тўнкадан фарқингиз йўқ! Аммо тўнкаларнинг бир устунлик томони бор: улар на танлаш, на сайлаш имкониятига эга. Акс ҳолда улар албатта имкониятларидан фойдаланган бўлар эди.\nPS: Тўнкаларга тепасига ким чиқиб олишининг фарқи йўқ.\nNoy 30, 2016 sanjarsaid


Компьютер графика соҳаси қандай ўзлаштирилади? - Portfolio\nHome/Uncategorized/Компьютер графика соҳаси қандай ўзлаштирилади?\nВа яна бир нарсани этиб ўтаман, пул топиш ниятингиз хозирча иккинчи даражали мақсадга айланиши керак. Чунки бу соҳада аввало керакли билимларни ўрганиб кучли мутахасис бўлиш ва кейингина катта даромадга харакат қилиш керак бўлади. Кўпчилик бошланғич даврда кўп пул ишлаб топмагани учун танлаган йўлидан норози ёки соҳаларини ўзгартириб юборишган. Уларнинг хатоси шундаки, бу соҳага тегишли бўлган илмни етарлича олмаганликлари ва қизиқишлари паст бўлганлиги учундир. Ушбу соҳа орқали етарлича даромад топишлик учун юқорида айтиб ўтилган хатоликларга йўл қўймаслик керак. Агар қизиқишингиз ва билим даражангиз кучли бўлса, даромадингиз ҳам ошиб боришига сабаб бўлади.\nАлбатта бу соҳага биринчи ўринда қизиқиш ва сабр керак бўлади. 3D тушунчаси ҳақида тўхталиб ўтмайман, чунки интернетда маълумотлар жуда кўп. Умумий тушунчага эга бўлиш учун, биринчи ўринда графика йўналишларида ишлайдиган танишларингиздан маслаҳат оласиз. Агар танишингиз бўлмаса, интернетдан Googlит қиласиз. Дастлаб танлаган йўналишингизда қайси график дастурлар ишлашини билиб олинг ва улар хусусида танишларингиздан ёки интернетдан маслаҳат оласиз.\nУмумий дастурлар ҳақида маълумот.\nБу дастурлардан энг машҳурлари Autodesk компаниясининг 3ds Max ва Maya пакетлари бўлиб, дунё бозорида етакчи ўринда туради. Улардан қолишмай келаётган Maxon компаниясининг Cinema4Dпакети ва Side Effects Software компаниясинингHoudini пакети 3D графика мутахассислари томонидан катта эътиборга олинмоқда. Айтиб ўтилган дастурларнинг барчаси кино, телевидение, видео ўйинлар ва архитектура соҳаларида кенг фойдаланилади. Савол туғилиши мумкин, булардан қайси бирини танласам экан? –деб. Билмаётган бўлсангиз, айтишим мумкин. Бу дастурларнинг ҳаммаси ўзига хос устунлик ва камчиликларга эга. Бири бажара олмайдиган ишни бошқаси осонлик билан бажариши мумкин. Кўп мутахассислар 3ds Max дастуриниархитектура ва дизайн соҳасида кўп ишлатишса, Maya дастуринианимация соҳасида кўпроқ фойдаланишади. Лекин такрор айтаман, кучли дастурларнинг деярли ҳаммасида ҳоҳлаган йўналишингизда иш олиб боришингиз мумкин.\nШу ерда яна бир савол туғилиши мумкин. Хўп! Агар 3ds Max ва Maya дастурлари энг кучли ҳисобланса қолганларини танлашни нима кераги бор? Жавоб уларнинг нарх-навосида, чунки улар текин турмайди. Лицензияланган дастурда ишлаш учун уларни сотиб олишингиз керак. 3ds Max ва Maya кучли дастур бўлгани билануларнинг нархлари қиммат (ўртача 4000$). Қолганлари нисбатан арзон бўлса ҳам (ўртача 1000$), 3ds Max ва Maya бажара оладиганфункцияларни бемалол бажариши мумкин. Гап асосан кимга нима маъқул бўлаётганлигидадир. Худди бир одам iPhoneни зўр деб билса, бошқаси Galaxyни зўр деб тан олганидек. Гарчи ҳар иккаловида бир хилда фойдаланилсада.\nНарҳ наволардан қўрқипкетдингизми? Хечқиси йўқ. Хозир қароқчи версиялар ҳамма жойда ва ҳаркимда бор. Дастурларни топиш муаммо эмас. Ўрганиб олиш учун компанияларнинг ўзи текин версияларни сайтидан кўчириб олишга имконият қилиб беришган.\nСоҳани қандай ўрганиш лозим?\nАгар маъқул бўлган дастурни танлаган бўлсангиз, кейинги қилишингиз керак бўлган иш, бу дастурни қайси йўл билан ўрганишингиз. Сизнинг олдингизда 4та йўл турибди:\n1. Интернет ва китоб;\n2. Ўқув курслари;\n3. Ўқитувчи ёллаш;\n4. Шогирдликка тушиш.\nБиринчи йўл қийинроқ ва ўрганишингиз учун кўп вақтни талаб қилади. Ўрганиш текин, фақат интернет трафиги учун ҳақ тўлашингиз керак. Шахсан ўзим интернет ва китоб орқали ўрганганим учун буни тавсия қилмайман. Чунки ўрганиб кетишингизга кафолат йўқ.\nИккинчи йўлни тавсия қилмайман, чунки дастурнинг бошланғич қисминигина ўргатишади. Гуруҳ ичида бўлганиз сабабли ўқитувчи хамма вақтини сизга ажрата олмайди. Кўп савол ҳам бераолмайсиз. Уларнинг шиёри, “Эслаб қолсанг эслаб қолдинг, уёғи сени муаммоинг”. Курсни тугатиб барибир интернетдан маълумот излашингиз ёки ўқитувчи ёллашингиз керак бўлади, яъни қимматли вақтингизни ва пулингизни йўқотасиз.\nУчинчи йўлга кўпроқ пул кетади, лекин таъсири кучли, сабаби мутахассис сизга дастурнинг бошидан охиригача ўргатади. Ва керак пайтда хохлаган саволингизни берасиз ва жавобини оласиз. Сабаби этилган суммани тўлагансиз.\nТўртинчи йўлни ҳам тавсия этаман. Фирмага ёки бирон мутахассисга шогирд бўлиб тушсангиз жуда тез орада соҳани ўрганиб оласиз. Фақат қанчадир вақт текинга ёки кам ойликга ишлашга тўғри келади. Лекин бу муаммо эмас, сабаби жуда катта ҳаётий иш тажрибага эга бўласиз.\nТанлаган йўналишингизга қизиқиш ва керакли билимни олиш етарли бўлмайди агарда яна бир нарсани мустахкам ушламасангиз. Бу ўз устингизда ишлаш. Агар шу амал бўлмаса, бошланғич даражада қолип кетасиз ва юқорига кўтарила олмайсиз.\nP.S. Постердаги иш Озарбайжондаги маданият маркази бўлиб, Даниел Видриг ва Заҳа Ҳадид ҳамкорлигида ишланган. Катта хажимда расмни ушбу ссилка орқали кўришингиз мумкин.


Автомобилдан воз кечиш орзуси ёки “қора ўлим”дан глобал исишгача - zarnews.uz\nАвтомобил харид қилишим кераклиги ҳақида эшитган дўстим кутилмаганда ана шу саволни берди. Саволомуз нигоҳини бироз тикиб туриб, машина керак бўлса, электромобил олишим кераклигини таъкидлади. Мен эса Hyundai қачон Қўқонда электрда ҳаракатланадиган автомобил ишлаб чиқаришини ўйлаб қолдим.\nБундан ҳам ташвишли ҳолат бор, бу – ёзнинг тобора жиддий хавф солаётган жазирамаси, яъни глобал исиш. Ер атмосферасида ўртача ҳароратнинг аста-секин ўсиб бориши кўпчилик олимларни ташвишга солмоқда. Глобал иқлим ўзгариши боис ҳайвон ва ўсимлик олами қирилиб, касалликлар авж олмоқда, аҳоли даромади пасайиб, давлатлар иқтисоди зарар кўрмоқда.\nБир гуруҳ олимларнинг сўзларига кўра, углеродли газлардан самога кўтарилаётган зарралар – "углерод қуруми" қуйи атмосферани қопламоқда ва бу иқлим ўзгаришига сабаб бўлмоқда.\nҲар бир давлатда ёқилғи маҳсулотларидан фойдаланишни камайтириш, босқичма-босқич экологик хавфсиз муқобилларига ўтиш, ўрмонларни кўпайтириш бўйича узоқ муддатли лойиҳаларнинг татбиқ қилиниши мақсадга мувофиқ.


БАС ҚИЛИНГ! - Master Expert Partners\nБизнес ва иш ўринлари деб чуқур таҳлилларни одамлар орасида қилишимга тўғри келди. Психологик билим ва тажрибам бўлмасада одамлар билан мулоқот ўтказавериб кўп нарсаларни англаб етдим.\nИшсизлик муаммосини ортидан қувиб аслида қўлида ҳеч нарса келмайдиганлар жамиятни эгаллаб олганини гувоҳи бўлдим.\nАҳолини иш билан таъминлашга масъул бўлган аксарият раҳбарларнинг амалдаги бандлик муаммосига ягона ечими бу афсуски – КАФОЛАТ+БАНК+КРЕДИТ=ИШ ЎРНИ!\nҲаёти давомида тадбиркорлик фаолиятида бир кун ҳам ишламаган галстукчани халқ устида бандлик бўйича раҳбар бўлиши, бу товуққа тулкини қоровул қилишни англатади.\nЮқорида ахмоқлар ҳақида батафсил кейинги сафар тўхталаман. Мазкур мавзу ўта долзарб бўлиб, вабо сингари жамиятни кенг эгаллаб олмоқда. Яъни гап ўзига қабр ковлаётганлар ҳақидадир.\nТушкунлик, армон ва андуҳ асоратлари кўпчиликни ўзидан кўнгли совишига хизмат қилмоқда. Тадбиркорлик билан шуғулланиб кимнидир ёки қайсидир давлат хизматчисини айби билан банкрот бўлганларга бизнес сўзи сафсата бўлиб қолгани ачинарли ҳолат ҳисобланади.\nКўзбўямачи давлат телевидение ва газеталари ўлганни устидан тепган қилиб, фақатгина янги иш ўринлари ташкил этган замонавий корхоналарни намойиш қилиш билан овора.\nНега улар банкрот бўлган тадбиркорлик субъектлари фаолиятини оммага олиб чиқмайди?! Иш бошласа, Президентни етаклаб ўша корхоналарга олиб келишни билишади. Нега иши тўхтаб қолган цехларга Шавкат Мирзиёевни олиб боришмайди?! Иш ўрнидан ажралган ва болаларининг ризқи узилган инсонлар тақдири нега раҳбариятни қизиқтирмайди?!\nВақтида солиқ тўлаб турган тадбиркор тўсатдан инқирозга учраса, оз фурсатдан сўнг шоқоллар унинг атрофида айланиб қолади. Тўғрими?!\nМана шундай адолатсизликлар қурбони бўлаётган инсонлар орамизда сон мингта. Вагонлаб мардикорларнинг орамизда пайдо бўлиши ва чет элга равона бўлаётгани ҳам айнан мана шундай ноҳақликлар ортидандир.\nБошига худди шундай мусибат тушган азизлар! Ўзингиздан нафратланманг! Қаердадир қилган хатоларингиз навбатдаги ишларингизда асқотишини унутманг! Олдинга қараб интилинг! Қийин аҳволда бўлсангиз ҳаммасини эсдан чиқариш учун фикрлашайлик, ҳасратлашайлик ва дардлашайлик. Халқимизни мардикор бўлишини истаётган кучларга таслим бўлмайлик!\nТушкунликка тушишни бас қилинг! Фикрни жамланг!


ЎзА - Узоқ кутилган иккинчи олтин\n22.08.2018 16:59 Чоп этиш версияси\nУзоқ кутилган иккинчи олтин\nШу кунларда кенг жамоатчилик диққат марказида турган XVIII ёзги Осиё ўйинлари тобора қизғин тус олмоқда. Бугунги дастур доирасида атлетларимиз сузиш, қиличбозлик, таэквондо, юнон-рум кураши, оғир атлетика, спорт гимнастикаси, велоспорт, слаломда ва академик эшкак эшиш, ўт отиш ҳамда теннис бўйича ўтказилган баҳсларда ўз омадларини синаб кўришди. Кўпчиликнинг эътибори шубҳасиз таэквондо мусобақаларига қаратилди.\nУшбу йўналишда юртимиз шарафини бугун икки нафар ҳамюртимиз 63 килограмгача бўлган вазн тоифасида Сардор Тоиров ҳамда 80 килограмгача вазнда терма жамоамиз етакчиларидан бири, хусусан Жанубий Кореянинг Инчеон шаҳрида бўлиб ўтган XVII Осиё ўйинлари кумуш медали совриндори Никита Рафаловичлар ҳимоя қилишарди. Кечаги баҳсларда яна бир етакчи атлетимиз, жаҳон чемпиони Дмитрий Шокин олтин медални қўлдан чиқаргач, терма жамоамиз аъзоларининг бор умиди Никитага қадалганди. Шуниси қувонарлики, ҳамюртимиз мухлислари ишончини оқлаган ҳолда терма жамоамизга узоқ кутилган олтин медални тақдим этди.\nУ финалда таэквондо ватани Жанубий Корея вакили Ли Хва Жун устидан қийинчилик билан 21:18 ҳисобида ғалаба қозонди. Тан олиш керак, финал беллашуви ўз номига мос тарзда ҳаяжонли лаҳзаларга бой бўлди. Сўнгги бўлимга келиб Никита рақибини 18:11 ҳисобида доғда қолдираётганди. Аммо, Ли таслим бўлмади ва ҳисобни тенглаштирди. Кўпчилик энди олтин очко қоидасига гувоҳ бўлишимизни кутиб турган бир паллада Никита Рафалович биргина аниқ зарба билан жанг тақдирини ҳал қилди. Шу тариқа терма жамоамиз аъзолари XVIII Осиё ўйинларидаги иккинчи олтин медални қўлга киритди. Эслатиб ўтамиз, мусобақанинг илк кунида эркин курашчимиз Бекзод Абдураҳмонов Ўзбекистон спорт делегациясига дастлабки олтин медални тақдим этганди.


ОЗИҚ-ОВҚАТ МАҲСУЛОТЛАРИНИНГ ҚАЙСИ ТУРЛАРИ ҚЎШИЛГАН ҚИЙМАТ СОЛИҒИ (ҚҚС) ДАН ОЗОД ҚИЛИНДИ? - AUZ.UZ\nОЗИҚ-ОВҚАТ МАҲСУЛОТЛАРИНИНГ ҚАЙСИ ТУРЛАРИ ҚЎШИЛГАН ҚИЙМАТ СОЛИҒИ (ҚҚС) ДАН ОЗОД ҚИЛИНДИ?\nЎзбекистон Республикаси Вазирлар Маҳкамасининг 2018 йил 31 декабрдаги"Қўшилган қиймат солиғидан озод қилинадиган озиқ-овқат маҳсулотлари рўйхатини тасдиқлаш тўғрисида"ги қарорига биноан мамлакатимизда ишлаб чиқариладиган озиқ-овқат маҳсулотлари нархининг ўсишига йўл қўймаслик мақсадида реализация қилиш оборотлари қўшилган қиймат солиғидан озод этиладиган маҳсулотлар рўйхати иловага мувофиқ тасдиқланди.\nМазкур рўйхатда Қуйидаги\n1.Гўшт (мол, қўй, товуқ), шунингдек, ҳайвонлар (қорамол ва парранда) тирик ҳамда уларнинг сўйилган маҳсулотлари.\nҚўшилган қиймат солиғидан озод қилиш бўйича имтиёз Ўзбекистон Республикасида ишлаб чиқариладиган озиқ-овқат маҳсулотларини чакана ва улгуржи реализация қилинганда берилади.\nУшбу қарор аҳолининг кундалик озиқ-овқат маҳсулотларига бўлган эҳтиёжини тўлароқ қондириш, истеъмол бозорида нарх-наво барқарорлигини таъминлаш, эҳтиёж ва талаб ўртасидаги мувозанатни мустаҳкамлашга хизмат қилади.\nбилан алоқалар ва ҳуқуқий ахборот шўъбаси.


Ёзга довур Ўзбекистонда 150 миллионта кўчат экилади — Ishbilarmon.uz\nЁзга довур Ўзбекистонда 150 миллионта кўчат экилади\n12/03/2019 0 та шарҳ\t209\nҲукумат фармойишига асосан бутун Ўзбекистон бўйлаб «Яшил хиёбон»лар ташкил этилади. Бу ҳақда Адлия вазирлигининг «Ҳуқуқий ахборот» канали хабар бермоқда.\nҲужжатда таъкидланишича, республика ҳудудларида 2018 йил куз мавсумида 5,5 миллиондан ортиқ манзарали дарахт ва бута кўчатлари экилган бўлиб, 2019 йил баҳор мавсумида эса 150 миллиондан зиёд манзарали ва мевали дарахт ҳамда бута кўчатлари экилиши режалаштирилмоқда.\nБундан ташқари, 2019 йилда ҳар бир туман марказларида камида 10 гектар майдонда, Қорақалпоғистон ва вилоят марказларида ҳамда Тошкент шаҳрининг Сергели туманида камида 15 гектар майдонда «яшил хиёбон»лар ташкил этилиб, унда пиёдалар ва велосипедлар учун йўлакчалар, ўриндиқлар ҳам ташкил этилиши назарда тутилади.\nАввалроқ Тошкентда “Яшил ташаббус” бошланган эди — шахсан шаҳар ҳокими Жаҳонгир Ортиқхўжаев бошлаб берган акция доирасида апрелгача пойтахт бўйлаб 409 мингдан ортиқ кўчат экилиши режалаштирилган. Ундан олдин Туркия Тошкентга 30 мингдан ортиқ дарахт кўчатлари совға қилгани маълум бўлганди.\nАввалги мақола Оилавий тадбиркорликни қўллаб-қувватлаш марказлари ташкил этилади\nКейинги мақола Экспортга нарх белгилаш: эски ҳаммом, эски тос...ми?\nЯИМнинг 5,4 фоизга ўсиши кутилмоқда\nБухорода зиёрат туризми бўйича халқаро форум ўтказилади. Унда Ўзбекистон муфтийси сўзга чиқиши кутилмоқда\nДеҳқонлар нималар экиши белгилаб берилди\nОсиё тараққиёт банки: Ўзбекистонда инфляцияга нима сабабчи?


Энг яқин дўст, энг яхши совға – Сурхон тонги\nБош саҳифа / Адабиёт / Энг яқин дўст, энг яхши совға\nМай 8, 2019\tАдабиёт Изоҳ қолдириш 621 Кўрилди\nАпрелнинг шаррос ёмғирлари тинмай турган кунларнинг бири эди. Одатдагидек кундалик юмушларимиз билан бандмиз. Кутилмаганда боғчамизга қўлида бир дунё китоблар кўтарган йигит кириб келди. Танишсак, Ички ишлар вазирлигининг Сурхондарё академик лицейи ўқитувчиси Нурмурод Мардаев экан.\n“Олтин калитча” номли\nОлдинги Ака-ука спортчилар\nКейинги Юлдузнинг парвози


Кўп имкониятли замонавий метеостанция яратилди\nФан 6 январ 2021 440\nЎзбекистон Республикаси Фанлар академияси Қуёш энергияси халқаро институти олимлари томонидан кўп имкониятли замонавий метеостанция ишлаб чиқилди.\nҚуёш энергияси халқаро институти биносига ўрнатилган метеостанция бир вақтнинг ўзида Қуёш нурланиши қувватини, шамол тезлиги ва йўналишини, атроф-муҳит ҳароратини ўлчаш имконини беради.\nМетеостанция Қуёш нурланиши қувватини ўлчайдиган иккита, бири горизонтал равишда, иккинчиси, горизонтга 45о бурчак остида жойлаштирилган, шамол тезлиги ва йўналишини ўлчайдиган датчикдан ҳамда ҳароратни аниқ ўлчайдиган термометрдан ташкил топган.\nУшбу қурилмалардан олинган маълумотлар иккиламчи қурилма орқали компьютерга юборилади. Компьютерда Институт олимлари томонидан яратилган махсус дастур ўрнатилган, ҳар бир дақиқада (вақт оралиғини 60 дақиқагача ўзгартириш мумкин) ўлчанган маълумотлар компьютерда сақланиб борилади.\nМетеостанция тизими электр энергия таъминоти юқори самарадорликка эга бўлган Қуёш фотоэлектрик модуллари томонидан амалга оширилади. Республика бўйлаб бундай қурилмаларни юзлаб/минглаб ўрнатиш кўзда тутилмоқда ва бу Ўзбекистонда энергетик башоратлаш (Energy metrology)ни ривожлантириш имконини беради. Натижада наукастинг башоратлаш (nowcasting) тизими яратилади.


Фермерлар манфаати бузилиш кўп учрайдиган ҳолатлар: Адлия вазирлиги ўрганишининг дастлабки натижалари | huquqburch.uz\nHome Янгиликлар Адлия вазирлиги хабарлари Фермерлар манфаати бузилиш кўп учрайдиган ҳолатлар: Адлия вазирлиги ўрганишининг дастлабки натижалари\nМамлакатимизда охирги йилларда қишлоқ хўжалиги соҳасига бозор муносабатларини кенг жорий қилиш, маҳсулот етиштирувчи, қайта ишловчи ва хизмат кўрсатувчилар ўртасидаги ўзаро муносабатларни шартномавий-ҳуқуқий механизмлар асосида ташкил этиш, шу орқали соҳани бошқаришда давлат иштирокини чеклашга қаратилган қатор чора-тадбирлар амалга оширилмоқда.\nХусусан, қабул қилинган Ўзбекистон Республикаси қишлоқ хўжалигини ривожлантиришнинг 2020 – 2030 йилларга мўлжалланган стратегияси ушбу вазифаларни амалга оширишга хизмат қилади.\nАлбатта, ҳар қандай ислоҳот амалда таъминланиши тез ўз самарасини беради. Фермерлар ҳуқуқларини тушунтириш ва ҳимоя қилиш мақсадида ташкил этилган “Фермерга мадад” акцияси доирасида адлия органлари томонидан ўтказилган ҳуқуқий мониторинг соҳада бир қатор муаммо\nва камчиликлар борлигини кўрсатди.\nШартнома – ўзаро ҳуқуқ ва мажбуриятларни белгиловчи асосий ҳужжат.\nФермер ердан фойдаланишининг ҳуқуқий асоси ер ижара шартномасида белгиланади. Мониторингда 565 та ҳолатда фермерлар билан ер ижара шартномаси тузилмаганлиги, 794 та ҳолатда ер ижара шартномасининг нусхаси фермерларга берилмаганлиги аниқланди.\nЕр ижара шартномаси тузилмаса, ҳокимликларга қўл келади, улар исталган вақтда фермердан ерни олиб қўйиши ёки ердан фойдаланиш фермерга исталган қўшимча талабни қўйиши мумкин, натижада фермер масъуллар хатти-ҳаракати юзасидан судга шикоят қилишда муаммога дуч келади.\nФермер маҳсулотни сотиш бўйича контрактация шартномаси, фаолияти учун зарур ўғит, ёқилғи, ўсимликлар ҳимояси воситаларини ва бошқа маҳсулотларни ҳарид қилиш, кредит, механизация каби хизматлардан фойдаланиш бўйича 20 дан ортиқ корхона, ташкилотлар билан шартнома тузиб ишлайди. Ушбу шартномалар ўз вақтида ва тарафлар учун тенг шартларда тузилса, муносабатларда ҳуқуқий аниқлик ва ўзаро манфаатли ҳамкорлик таъминланади.\nМаълумки, рўйхатдан ўтмаган шартномани исталганча ўзгартириш ва унга тузатишлар киритиш мумкин ёки уни давлат органи томонидан мониторинг қилиш имконияти бўлмайди. Албатта, бундай ўзгартиришлар фермер фойдасига бўлмаслиги аниқ.\nФермерга ўз вақтида ҳақ тўланмаяпти.\nРеспублика бўйича 24 мингдан ортиқ фермер хўжаликларига 180 млрд. сўмдан ортиқ маблағлар ўз вақтида тўлаб берилмаган.\nЖумладан, фермерлардан пахта тўқимачилик кластерлари 39 млрд. сўм, “Қишлоқхўжаликкимё” АЖ корхоналари 36 млрд. сўм, ғаллачилик кластерлари 34 млрд. сўм, дон корхоналари 27,6 млрд. сўм, нефть корхоналари 17 млрд. сўм қарздор.\nҒаллачилик кластерларининг Тошкент вилоятидаги 859 та фермер хўжаликларига 12 млрд. сўм, Муборак туманида 4,2 млрд. сўм, Ангор туманида 3,9 млрд. сўм, Касби туманида 3,7 млрд. сўмлик етказиб берилган ғалла пуллари тўлаб берилмаган.\nЖараёнларга фермерлар муносабати\nФермерлар манфаати ҳимоясида.\nЮқоридагилардан келиб чиқиб, Адлия вазирлиги томонидан қуйидагилар таклиф этилади:\nҚишлоқ хўжалиги соҳасида хўжалик юритувчи субъектларнинг фаолияти эркинлигини таъминлаш мақсадида қишлоқ хўжалиги соҳасида тузилган шартномаларни мажбурий равишда қишлоқ хўжалиги бўлимларида рўйхатдан ўтказиш ва шартнома рўйхатдан ўтказилгандан кейин кучга киришни бекор қилиш.\nДавлат бошқарув органлари томонидан тасдиқланган мажбурий бўлган намунавий контрактация шартномасидан воз кечиш ва ҳозирги бозор муносабатларидан келиб чиқиб тавсиявий характерга эга бўлган намунавий шартнома лойиҳасини ишлаб чиқиш.\nТайёрлов ва хизмат кўрсатувчи корхоналар, шу жумладан кластерлар томонидан фермерлар билан тузилган шартномаларга ўзбошимчалик билан бир томонлама ўзгартиришлар киритишни олдини олиш мақсадида қишлоқ хўжалиги соҳасида тузилган барча шартномаларнинг Интернет тармоғида онлайн маълумотлар банкини яратиш.\nҚишлоқ хўжалиги бўлимлари, Ўзбекистон фермер, деҳқон хўжаликлари ва томорқа ер эгалари кенгашининг асосий вазифалари\nва фаолият йўналишларини танқидий қайта кўриб чиқиш.\nШу ўринда, Адлия вазирлиги “Фермерга мадад” ҳуқуқий акцияси жорий йилнинг декабрь ойигача давом этишини яна бир бор эслатади.\nҲурматли фермерлар, Сизнинг ҳуқуқингиз бузилган ҳар қандай ҳолатда зудлик билан адлия органларига (“1008” – телефон рақам ёки @fermergamadadbot – телеграм орқали) мурожаат қилинг.\nPrevious articleАДЛИЯ ВАЗИРЛИГИ: ЮТУҚЛАР ВА ИСТИҚБОЛ


Қозоғистонга қарши бузғунчиликнинг янги тури қўлланилди – Давлат котиби\n10 Январь 19:08\nNUR-SULTAN. Kazinform - Қозоғистонда давлат яхлитлигини бузиш мақсадида бузғунчилик усулларининг бутун арсенали қўлланилди. Бу ҳақда Қозоғистон Республикаси Давлат котиби Ерлан Қарин «Хабар 24» телеканали эфирида маълум қилди, дея хабар беради Kazinform мухбири.\n«Бу оммавий тартибсизлик эмас. Бу биз билган одатий тартибсизликлар эмас. Тартибсизликлар - бу фуқаролар билан ҳуқуқ-тартибот идоралари кучлари ўртасида содир бўлган тўқнашувлар. Маъмурий биноларга, ҳуқуқни муҳофаза қилиш объектларига ҳужум уюштирилди. Алмати полиция департаменти тун бўйи мудофаада бўлди. Тасаввур қилиб кўрингчи, катта департаментга бир неча соат давомида ҳужум уюштириш учун террорчилар қандай қурол-яроғларга эга бўлишлари керак? Алмати - катта шаҳар», - деди Е.Қарин.\nУнинг сўзларига кўра, аввалроқ бошқа мамлакатларда ижтимоий беқарорликнинг турли моделлари қўлланилган: узоқ муддатли норозилик намойишлари, ҳокимиятга босим. Барча ҳолатларда одатда фақат битта элемент қўлланилади. Бироқ Қозоғистон учун янги сценарий қўлланилди.\n«Янги тур – биз турли хил воситаларни, жумладан, террористик гуруҳларга ҳужум қилиш ва ахборот таъсирининг малакали тайёрланган усулларини кўрдик (...) Энди четдан олиб қарасак, вазиятни беқарорлаштириш, давлат яхлитлигини бузиш мақсадида фойдаланилган барча воситалар арсеналини, уларни амалга ошириш усулларини кўришимиз мумкин. Мамлакатимиз эса бунга дош берди», - деди Қозоғистон Республикаси Давлат котиби.\nУнинг фикрича, бу янги ҳодиса нафақат махсус хизматлар, балки эксперт ва мутахассислар учун ҳам чақириққа айланган. Чунки энди бундай сценарий бошқа ҳар қандай давлатга қарши қўлланилиши мумкин.\n«Унинг асосий мақсади давлат яхлитлигини бузишдир. Яъни, «Биз давлатимизни сақлаб қола оламизми?» деган савол қўйилди. Гап фақат битта шаҳарда эмас, бир вақтнинг ўзида бир нечта ҳудудларда ҳужумлар уюштирилди. Бу воқеаларнинг асосий қуроли айнан террористик гуруҳларнинг ҳаракатлари, фуқаролик объектларига террорчилик ҳужумлари бўлди», — дея қўшимча қилди Ерлан Қарин.


Ким ўзини хунук дейди? - Жамият - PressNews.uz\nБош Саҳифа / Жамият / Ким ўзини хунук дейди?\nҚўшилди: 18 сентябр 2017 12:00\nАқли расо кишилар ҳам борки, улар гўзалликнинг омад калити эканини тўғри англаб етишади ва донишмандлар айтганидек, “Гўзалликни ўзингга чақир ва гўзал хулқлар даъватини қил” қабилида иш юритишади.\nТашқи кўриниш инсоннинг қизиқишларини, атрофга бўлган муносабатини, маданиятини ошкор қилувчи восита ҳамдир. Палапартиш кийинган кишини гарчи у танишингиз бўлса ҳам, кўп ҳолларда ҳуш кайфият билан қабул қилиш қийин. Жуда бўлмаса, унга маданият билан кийиниш юзасидан “маъруза” бошлашингиз тайин. Баъзан бачкана ва юпун кийинган кишиларга ачиниш кўзи билан қарашади.\nАслида эса улар бошқаларни унчалик назарга илмаганлиги учун палапартиш кийинади деб баҳолаш керак экан.\nТашқи кўриниш, очиқ чеҳралик нафақат аёлларга, балки эркаклар учун ҳам жуда муҳим аҳамиятли ва муваффақиятларга эришишдаги зарур омиллардан биридир. Тўғри, гоҳида ҳақиқатдан ҳам шароити етарли бўлмаган кишининг нобоп ва кир кийимларни кийганига гувоҳ бўламиз. Аммо инсоннинг шароити етарли эмаслиги унинг кийимларини кир ҳолатда кийиши учун оқловчи омил бўла олмайди. Шундай экан, майли бисотингизда икки ёки учта кўчага чиқишда кийиладиган либосингиз бўлса ҳам, озода сақлаб фойдалансангиз, шунинг ўзи покиза ва саранжомлигингиз ҳақида етарлича хулоса беради.\nЯна бир жиҳат, ташқи кўриниш инсоннинг шахс сифатидаги имкониятини ўзи томонидан тақдирланишидир. Масалан, сиз ўзингизни юксак ҳурматга арзийман деб ҳисобласангиз, шунга яраша кўриниб, ўзингизни тутишга урининг. Бу билан инсоннинг ташқи кўринишига қараб баҳо бериш яхшимас, демоқчимисиз? Тўғри, аммо ўзини севмай туриб ўзгаларга севдириш осон эмаслиги маълумку.\nҲар қалай, юпун кейинган киши ҳурматга нолойиқ дейишдан йироқмиз. Ёдингизда бўлсин, энг сўнгги урфдаги либосларни кейиб ҳам заррача эътиборда бўлмаган кишилар атрофингизда йўқ эмас. Демак, аввало хулқ-атвор чиройли бўлмаса, қолгани шунчаки камчиликларни тўлдирувчи ва яширувчи воситадир.\n“Чиройига нон ботириб ейсанми?”\nҲамиша тозаликни қадрловчи инсон истайсизми-йўқми, атрофида ҳам ўзига жавоб бера оладиган кишилар бўлишини хоҳлайди. Худди танишингиз ёки қўшнингиз ўз ўғли ё қизини “У чиройли эмас”, деган инжиқлигига чидаб уйлантира олмаётган ёхуд турмушга бера олмаётгани каби... Шундай пайтда оналаримиз ва бувиларимиз томонидан айтилиши аниқ бўлган “Чиройига нон ботириб ейсанми?..” қабилидаги гаплар сизни ҳою-ҳавасдан етарлича узоқлаштиради. Йигит-қизни ҳам тушуниш керак, ахир жуфтининг истарали бўлишини хоҳламайдиган инсон бўлмаса керак.\nАммо ҳаёт давомидаги ташқи ўзгаришлар ўша пайтда ёшларнинг хаёлига ҳам келмайди, аммо дуч келгач,кўникади. Шундай бўлса-да, гўзалликка ошно қалб гўзал бўлиб қолаверади. Келинг, бир ўйдаб кўрингчи сиз гўзаллик нима эканлигини тушунасизми ўзи?\nТушунаман дейишга шошилманг, чунки сиз хушрўй эмас деб билган инсонларни кимлардир ардоқлаб юришига гувоҳ бўлмаганмисиз? Албатта кўргансиз, шунда ҳайрат билан ҳам қарагансиз — “Шу одам ёнидаги инсоннинг кўзига чиройли кўринса керак-да?” деб. Демак, ташқи гўзаллик умумий тушунча бера олмайди.\nҲақли савол туғилади унда ҳақиқий гўзалликни қандай билиш мумкин? Бу ҳақда улуғ ёзувчи Лев Толстой ўзининг “Болалик, ўсмирлик, ёшлик” китобида боплаб таъриф беради: “Менинг назаримда юзнинг гўзаллиги фақат табассумга боғлиқ: агар табассум юзнинг кўркамлигини орттирса, у юз гўзал; табассум юзни ўзгартирмаса, у оддий юз; агар у юзни бузса, у ҳолда бу хунук юз”.\nМана сизга инкор этиб бўлмайдиган ташқи гўзаллик таърифи. Лекин қалб гўзаллиги ҳақида бундай дейиш ноўрин.\n“Мени яхши кўрадиганлар сон-мингта...”\nАнглаганингиздек, маъносида манманликни яшира олмайдиган ушбу сўзлар асосан қайсидир маънода ўзини гўзал сановчи қизлар томонидан кўпроқ ишлатилади. Инкор этиш қийин қайсидир маънода ўзини кўркам санаган қизларни қайсидир маънода яхши кўрадиганлар сон-мингта бўлиши табиий. Аммо шу ўринда қуйидаги мисралар ёдга тушади:\nМалоҳатнинг ўзи камдир, гар бўлмаса хуш, ақл,\nЎн ошиқнинг дили бўлма, бир ошиқнинг гули бўл.\nХушбичим кўриниш ҳар қандай кишини эътиборга молик қилиши турган гап. Лекин бу атрофга юқори назар билан қараш дегани эмас. Аксинча, дилида самимийликни шакллантирган кўркам инсонгина истарали ва нурли саналади. Ҳаттоки бунга амин бўлган В.Гюго: “Ички гўзаллик билан йўғрилмаган ҳеч қандай ташқи ҳусн мукаммал бўла олмайди” дея таъкидлаган экан.\nГўзаллик тушунчаси ҳар кимнинг маънавий келиб чиқишига замонавий тил билан айтганда, онги танлаган стандартларга боғлиқ десак, адашмаган бўламиз.\nИстарали инсонларни нисбий қиёслаш орқали ҳам кўркамлик ва гўзал хулқнинг чегараси юқлигини англашимиз мумкин. Мисол учун, африкалик энг гўзал қора танли аёл билан хитойлик қисиқ кўзли аёл қиёсини нисбатлай олиб, чин дилдан чиройли санай оласизми? Тилингиз билан дилингизда бўлмаган гапни айтишни истамасангиз, “Ўзлари учун чиройли бўлса керак” дейишингиз мумкин, холос.\nҲа, ёдингизга тушган ўша ибора ҳаммасига жавоб бўла олади: “Ҳар кимники ўзига, ой кўринар кўзига”. Аслида инсон хунук бўлмайди, аксинча унинг хулқи хунук бўлиши мумкин. Сиз ташқи томондан хунук деб билган инсон эса шунчаки сизнинг чирой борасидаги қарашларингиз, яъни кўзингиз стандартларига мос келмайди, валласом. Худди африкалик ва хитойлик энг гўзал хонимлардан “ҳайратланганингиз” каби.\nКелинг, дидингиз ва қарашларингизга мос келмайдиган кишини кўрганингизда ўзингизда ҳайрат билан қандай туйғуларни кечиришингизни таҳлил қиламиз.\nЎртача кўринишдаги киши.\nЎзгарувчан кўринишдаги киши.\nҚарашингизга зид киши.\nКўркам киши, тўғрироғи, дидингиздаги киши.\nСиз шундай кишиларни кўрганингизда, унга одатий ва ҳеч қандай туйғуларни ишга солмай муомалада бўласиз. Бирор юмуш билан мурожаат қилса, лозим топсангиз ҳал қилишга, лозим топмасангиз, муҳим бўлмаган иш сифатида қарайсиз. Тўғрироғи, оддий ва ўртача самимий муносабатни маъқул кўрасиз.\nБундай кишилардан танишингиз бўлса, уни нигоҳингиз айнан кўрган вақтингизда қайси томондан қабул қилса, ўша томондан муомала қилишга уринасиз. Кўзингизга хунук бўлиб кўринса, совуққина муносабат, мободо ўзига хос жозиба билан кўринса, тилингизда бўлмаса ҳам дилингизда “Ўзгариб қолибдими?” дея хушомад қилиб қўясиз. Ҳа, албатта шундай пайтда бирор юмуш билан мурожаат қилиб қолса, токи фикрингиз ўзгармагунча ўз ишларини битиришга эришиб қолади.\nДемак, бу — сиз хунук деб қаровчи, тўғрироғи, ёнидан ўтсангиз, иложи бўлса кўрмай қолсайди, деган киши. Уларнинг хулқи атрофдагиларнинг муносабати билан тез ўзгарувчан саналади. Шунинг учун сиз уларга беэътибор ва қўпол муомалада бўлсангиз, албатта ўша заҳоти жавоб оласиз ва бунда “саломингизга яраша алик” олгани учун аввал ўзингиздан эмас, айбни ундан қидирасиз.\nАгар бирор юмуш билан мурожаат қилса борми, шундай ишонарли баҳоналарни қалаштириб, ўзингиздан узоқ тутишни истайсиз. Дилингиздан ўтадиган гапни айтайми — “Кўринишидан маълум қанақа одамлиги”.\nБундай кишини кўрганингизда, агар у танишингиз бўлса, бир зумда у билан аввалги муносабатингиздаги дилингизга ёққан жиҳат ёдингизга тушади ва сиз жилмайиб қўясиз.\nУнга ўзингизда бўлмаган юмуш ва мулоҳазаларни ҳам айтишга уринасиз. Ҳатто у сизга бирор юмуш билан мурожааат қилса, гарчи у қўлингиздан келиши даргумон бўлса ҳам, бажонидил ҳал қилишга киришасиз ва ўзингизни ҳар қандай ишга қодир қилиб кўрсатасиз. Борди-ю унинг мурожаатини ҳал қилиб беролмасангиз, ўзингизни чин дилдан айбдор ҳис қила бошлайсиз. Агар бегона бўлса, табиийки, танишишга уринасиз ёки танишишни орзу қилиб қолаверасиз.\nЮқоридаги таърифлаган туйғуларни балки ташқи томондан яширишга уринарсиз, лекин бу сизнинг тарбиявий ҳамда маънавий жиҳатингизга қараб дилингизда шаклланувчи туйғулар эканини тан олинг. Шундай кишилар ҳам йўқ эмаски, улар учун жуда хунук кўринган кишига нисбатан ёки қўрқув ёки масхара билан қарашга ўрганиб қолишган.\nДарҳақиқат, бундай кишиларга қуйидагича савол бериш керак: Сиз нақш устидан куляпсизми, Наққош устиданми?(Наққош — Яратгувчи Тангри, нақш — инсон ва яралган бошқа мавжудотлар)...


23 январ 2021, Тошкент вақти: 22:27\nФарғона давлат университети талабалари "ҳашар"да.\nҚувасой шаҳар Тиббиёт бирлашмасида врач ва ҳамширалар кўча тозалаш ишларига олиб чиқилгани сабаб, шифохона ва поликлиникада беморлар навбат кутиб қолишган.\nОзодлик Қувасой Тиббиёт бирлашмаси ходимларининг ушбу шикояти юзасидан муносабат олиш учун Қувасой шаҳар ҳокимининг муовини Мирзаанвар Тўйчиевнинг телефонига қўнғироқ қилди.\nМулоқот бошида ўзининг ҳоким муовини Тўйчиев эканини тасдиқлаган мулозим Озодлик мухбири саволларини эшитгач, “бошқа жойга тушдингиз”, - деб телефонни қўйиб қўйди.\nҚувасой шаҳар Тиббиёт бирлашмасининг раҳбар ходимларидан бири эса, Озодлик билан суҳбатда бирлашма ходимлари ҳар жума ҳоким буйруғи билан касалхона атрофида улар учун ажратилган жойни тозалашга олиб чиқилаётганини тасдиқлади.\n- Ҳар жума ўзимизни территорияга чиқилади. Кейин ҳокимият томонидан касалхона олдида территория бўлиб берилган, шу ерга чиқилади. Ҳокимнинг ободонлаштириш бўйича ёрдамчиси бор, шу одам курировать қилади. Асосан техник ходимлар ва санитар врачларни чиқаряпмиз, улар ҳам ўз хоҳиши билан чиқишяпти, - деди Тиббиёт бирлашманинг Озодлик суҳбатлашган мулозими.\nЖумладан, Фарғона давлат университетининг талабалари президент кўрсатмасига зид равишда кунлик ҳашар ишларига олиб чиқилган.\n- Чиқмаган талаба ўқишдан ҳайдалади, деб огоҳлантиришди. Президент бир томондан гапираверади, ҳокимлар ўз билганини қилаверар экан-да, - дейди Фарғона давлат университетининг 3-курс талабаси.\nЭслатамиз, 17 апрель куни Ўзбекистон президенти матбуот котиби Комил Алламжонов журналистлар учун брифинг ўтказиб, бюджет ходимлари ва талабаларни жамоат ишларига мажбурлаш тақиқланиши, бунга йўл қўйганларга нисбатан жиноий жавбогарликкача бўлган чоралар кўрилиши мумкинлигини айтганди.\nЎз чиқишида Алламжонов президент Шавкат Мирзиёевнинг Самарқандга ташрифи олдидан ободонлаштиришга жалб қилинган ўқитувчининг ўлимига сабаб бўлган мансабдорлар ҳам жавобгарликка тортилишини маълум қилганди.\nШу йилнинг 14 март куни Самарқанд вилояти Каттақўрғон туманидаги 42-мактаб ўқитувчиси, 23 ёшли Диана Енекеева катта йўлдаги тўсиқларни оқлаш чоғида юк машинаси уриб кетиши оқибатида вафот этгани ҳақда Озодлик хабар берган эди.\nОзодликка маълум бўлишича, Самарқанд вилоят прокуратураси мажбурий меҳнатга жалб этилган ўқитувчи Диана Еникееванинг фожеали ўлими суриштируви натижасида Каттақўрғон тумани ҳокимлигининг 2 мулозими ишдан олинган.\nПрокуратуранинг Facebook тармоғида эълон қилинган расмий хатида айтилишича, Каттақўрғон тумани Халқ таълими бўлими мудири ва Диана ишлаган 42-мактаб директори ишдан олинган.


Фарғонада 50 метрлик қудуқда қолиб кетган икки эркак олиб чиқилди. Улардан бири ҳалок бўлган - EFFECT.UZ\nФарғонада 50 метрлик қудуқда қолиб кетган икки эркак олиб чиқилди. Улардан бири ҳалок бўлган\n. 17:55 | 17.06.2021\nБугун 17 июнь куни Фарғона тумани Дўстлик МФЙ Нилуфар кўчасидаги уйларнинг бирида 50 метр чуқурликдаги қудуқни тозалаш мақсадида тушган фуқаро С.С.нинг бошига ичида турпоқ тўла темир челак тушиб, воқеа жойида ҳалок бўлди. Бу ҳақда ФВВ хабар бермоқда.\nУшбу ҳолатга аниқлик киритилганда, уй эгаси С.С. томонидан қудуқни тозалаш ишлари олиб бораётган вақтда, темир челак арқони узилиб кетган. Бошидаги ҳимоя каскаси борлигига қарамасдан фуқаро оғир тан жароҳати билан ҳалок бўлган.\nTeglar:Нилуфар, Ўзбекистон, Фарғона\nШерзод Шерматов Алишер Қодировнинг «савиясиз ўқитувчилар» ҳақидаги гапига жавоб қайтарди\nЧилонзор ҳокими лавозимидан озод этилди. Президент унга муҳлат берган эди\nЖарқўрғон ҳокимияти дала майдонида содир бўлган жанжал ҳақида маълумот берди\nСурхондарёда икки мактаб директори бир оилани ўз томорқасида дўппосладими? Аслида воқеа қандай бўлган? – ВИДЕО\nТокио-2020: Эртага курашга кирадиган спортчилар билан танишинг!


China Railway Tunnel Group ва China Coal Technology Ўзбекистонда яна бир йирик лойиҳани бошлади | Fayzbog.uz\nАмалга оширилган ўзгаришлар туфайли Ўзбекистонда иқтисодиётнинг ҳар хил соҳаларига хорижий инвестициялар ҳажми ошиб бормоқда. Ушбу ўзгаришлар янги иш жойларини яратишга имкон беради. Янги технологияларни киритиб олиш кўп корхоналарнинг самарадорлигини оширади, ишлаб чиқарилган махсулотнинг сифатини яхшилайди.\nТаъкидлаш жоизки, ушбу сиёсат аҳолининг фаровонлигига қаратилган. Ушбу саъй-ҳаракатлар доирасида кўмир соҳасини такомиллаштиришга ҳам кўп эътибор берилмоқда. 7 сентябрь куни Хитойнинг «China Railway Tunnel Group ва China Coal Technology & Engineering Group Corp.» консорциуми “Шаргункўмир” АЖнинг модернизацияси йирик инвестицион лойиҳасининг доирасида дастлабки тайёрлов ишларини бошлади.\nТантанали тадбирда «Ўзбекистон темир йўллари» АЖ, «China Railway Tunnel Group, China Coal Technology & Engineering Group Corp.», ОАВ вакиллари ва жамоатчилик иштирок этди.\nЭслатиб ўтамиз, шу йилда Ўзбекистон Республикаси Президенти Шавкат Мирзиёев “Шаргункўмир” АЖнинг модернизацияси” фармонини имзолаган эди. Лойиҳанинг умумий қиймати 94,5 млн. АҚШ долларини ташкил этади. Ушбу лойиҳанинг амалга оширишишлари 2020 йилнинг биринчи чорагида якунланиши кўзда тутилган.\nҚайд этиш керак, ўтган йилда «China Railway Tunnel Group» компанияси ва «Ўзбекистон темир йўллари» акционерлик жамияти «Ангрен – Поп» электрлаштирилган темир йўл линиясини амалга оширган. Лойиҳанинг умумий қиймати 1,7 млрд. АҚШ долларини ташкил этганди.\nНу ха лаб колмасак булди сунгида


Санаторий, пансионат ва болалар оромгоҳларига кириш учун чеклов ўрнатилди - 23.06.2021, Sputnik Ўзбекистон\nСанаторий, пансионат ва болалар оромгоҳларига кириш учун чеклов ўрнатилди\nСанаторий, пансионат ва оромгоҳларга фақат коронавирусга тест топширганлар қўйилади. 23.06.2021, Sputnik Ўзбекистон\nТОШКЕНТ, 23 июн — Sputnik. Ўзбекистондаги санаторий, пансионат ва болалар оромгоҳларига бориш учун энди ПЗР-тест таҳлили талаб этилади. Бу ҳақда Соғлиқни сақлаш вазирлиги матбуот хизмати хабар берди.Таъкидланишича, ташкилий-ҳуқуқий шаклидан қатъий назар алоҳида кўрсатма бўлгунга қадар барча дам олиш жойлари ушбу тартибга амал қилишлари лозим бўлади.ПЗР-тест ушбу муассасалардан бирига келишдан аввал 72 соат ичида амалга оширилиши керак.Эслатиб ўтамиз, аввалроқ эндиликда ниқобсиз шахслар жамоат транспортига чиқарилмаслиги ҳақида хабар қилинган эди.\nсоғлиқни сақлаш вазирлиги (ссв), covid-19 умумжаҳон пандемияси\n© Пресс-служба президента УзбекистанаДля лечения и отдыха: Мирзиёев проверил санаторий Ханабада\nСанаторий, пансионат ва оромгоҳларга фақат коронавирусга тест топширганлар қўйилади.\nТОШКЕНТ, 23 июн — Sputnik. Ўзбекистондаги санаторий, пансионат ва болалар оромгоҳларига бориш учун энди ПЗР-тест таҳлили талаб этилади. Бу ҳақда Соғлиқни сақлаш вазирлиги матбуот хизмати хабар берди.\nТаъкидланишича, ташкилий-ҳуқуқий шаклидан қатъий назар алоҳида кўрсатма бўлгунга қадар барча дам олиш жойлари ушбу тартибга амал қилишлари лозим бўлади.\nПЗР-тест ушбу муассасалардан бирига келишдан аввал 72 соат ичида амалга оширилиши керак.\nЭслатиб ўтамиз, аввалроқ эндиликда ниқобсиз шахслар жамоат транспортига чиқарилмаслиги ҳақида хабар қилинган эди.


ЎзА - Буюк Британия элчихонаси томонидан матбуот анжумани ўтказилди\nБуюк Британия элчихонаси томонидан матбуот анжумани ўтказилди\n17.02.2017 15:38 Чоп этиш версияси\nПойтахтимизда Буюк Британия ва Шимолий Ирландия Бирлашган Қироллигининг Ўзбекистондаги элчихонаси томонидан мамлакатларимиз ўртасидаги ҳамкорлик самараларига бағишланган матбуот анжумани ўтказилди.\nБирлашган Қиролликнинг мамлакатимиздаги Фавқулодда ва мухтор элчиси Кристофер Аллан мамлакатларимиз ўртасидаги муносабатларнинг ривожи, 2016 йилда эришилган ютуқлар, амалга оширилган йирик лойиҳалар ҳақида маълумот берди.\nЎзбекистон билан Буюк Британия ўртасидаги ҳамкорлик барча соҳаларда изчил ривожланмоқда. Ўзаро товар айирбошлаш ҳажми муттасил ошиб бораётир. Мамлакатимизда Буюк Британия капитали иштирокида тузилган қарийб 550 корхона фаолият юритаётир.\nСавдо ва саноат бўйича Ўзбекистон – Буюк Британия кенгаши савдо-иқтисодий ҳамкорликни, ишбилармонлар ўртасидаги алоқаларни кенгайтиришда муҳим ўрин тутмоқда. 2016 йил 17 ноябрда Тошкентда ушбу кенгашнинг 23-мажлиси бўлиб ўтди. Унда Британиянинг 30 дан ортиқ компанияси вакиллари иштирок этди.\n– Буюк Британия билан Ўзбекистон ўртасидаги савдо-иқтисодий алоқалар улкан салоҳиятга эга, – деди Кристофер Аллан. – Ўзбекистонда Британия компаниялари аудит, молия ва ҳуқуқ, лойиҳаларни бошқариш, муҳандислик каби соҳаларда муваффақиятли фаолият юритиб келмоқда. Ўзбекистон Республикаси Ташқи иқтисодий алоқалар, инвестициялар ва савдо вазирлиги маълумотига кўра, 2016 йилда икки давлат ўртасидаги савдо айланмаси 43 фоиз ўсган. Тобора ривожланаётган Ўзбекистон бозорида Британия компаниялари сафи кенгайиб бораётгани бизни қувонтиради. Ўзбекистондаги қулай сармоявий муҳит кўплаб давлатлар қатори Буюк Британия сармоядорлари учун ҳам истиқболли ҳамкорликка йўл очаётир.\nЎзбекистон Республикаси Олий Мажлисининг Буюк Британия парламенти билан ҳамкорлик бўйича гуруҳи ҳамда Буюк Британия парламентининг “Британия – Ўзбекистон” умумпартиявий гуруҳи ўртасида имзоланган англашув меморандуми асосида парламентаризм соҳасидаги ҳамкорлик ҳам мустаҳкамланиб бормоқда.\nЎзбекистон билан Буюк Британия ўртасида таълим соҳасидаги ҳамкорлик изчил ривожланиб бораётгани, 2016 йилда бу борада қатор лойиҳалар амалга оширилгани қайд этилди. Биринчи Президентимиз Ислом Каримовнинг 2012 йил 10 декабрдаги “Чет тилларни ўрганиш тизимини янада такомиллаштириш чора-тадбирлари тўғрисида”ги қарорига мувофиқ инглиз тилини ўрганиш борасида амалга оширилаётган ишларга Британия кенгаши муносиб ҳисса қўшмоқда.\nАнжуманда мамлакатларимиз ўртасида савдо-иқтисодий, ҳуқуқий, маданий-гуманитар ва бошқа соҳаларда амалга оширилган лойиҳалар ва уларнинг самаралари, ушбу йўналишлардаги ҳамкорлик истиқболлари ҳақида сўз юритилди.


"БОБУРНОМА"даги айрим сўзларнинг тарихий-этимологик таҳлили\nЗаҳириддин Муҳаммад Бобурнинг "Бобурнома" асари туркий тилларнинг ифода имкониятлари акс этган қомусий манба ҳисобланади. Унда ўзбек тили тарихига оид муҳим хусусиятлар акс этган. Асардаги лексемалар таҳлили сўз этимологияси, семантик таркиби, тарихий кўринишларини аниқлашда ўзига хос қиймат касб этади. Тарихий сўзлар маъно-мундарижасидаги ва фонетик таркибидаги ўзгаришлар ҳозирги узбек адабий тилига қиёслаганда яҳқол намоён бўлади.\nҲозирги узбек адабий тилида қўлланадиган бир қатор сўзларнинг маънолари эски узбек тили давридаги маъноларидан фарқ қилади. Масалан, Кўпор — "турғиз", "тикла", "олиб ташла", "қўзғамоқ". Мазкур сўзнинг асоси бўлган қўп — қадимги туркий тидда "кўтарилмоқ", "учмоқ" маъноларида қўлланган. Мажҳул нисбат шакли қўпорилмоқ — "тикланмоқ" тушунчасини билдириб келган: Йигирма кун-бир ойда жид ва ихтимом била қўрғоннинг синуқ-бузуғини буткариб қўпорилди.\nАсарда қўлланган қишлоқ термини ҳозирдагидан фарқли ўлароқ, асл луғавий маъносида келган, яъни "қишлайдиган уй, макон" тушунчасини англатган: Бир қўрғонда қишлоқ солмоқ керак... Неча кун қишлоқи уйлар тайер бўлғунча ўлангда ўлтурулди. Қадимги туркий тилда: Қишлағ — "қишланадиган жой" тушунчасини англатган. Қишлоқ қыш отита — ла қўшимчасини қўшиб ясалган қишла феъ-лига ғ қўшимчасини қўшищдан ҳосил бўлган; "аҳолиси езда далаларга кетиб, қишда қайтиб «келиб яшайдиган жой" маъносини англатган. Ҳозирда аҳолиси, асосан, қишлоқ хўжалиги билан шуғулланадиган яшаш жойини билдиради. Қишлоқ сўзининг "қишлайдиган уй" маъносида қўлланиши терминнинг эски ўзбек адабий тили давридаги нарса-объект номидан маъмурий-ҳудудий терминга айланиш жараёни ҳақида тасаввур беради.\nҚайд этилган сўзларнинг маъносидаги ўзгаришлар лексик тараққиётга хос ички қонуниятлар асосида юз берган. Баъзи сўзлар маъносидаги ўзгаришлар экстралингвистик факторлар таъсирида ҳам юз берганини кузатиш мумкин. Масалан, бормоқ сўзи маъносида сезиларли ўзгариш юз берган. Асарда бор — "жанг қилмоқ" тушунчасини ифодалаган: Малик Қосим яхши борди. Ҳозирда "сўзловчи ёки кузатувчининг турган жойидан, ёнидан, назаридан узоқлашмоқ" тушунчасини англатади. Ушбу сўзнинг ҳозирда қўлланадиган тўққиз хил маъноси орасида "жанг қилмоқ" маъноси кузатилмайди. Чопқула - "қиличбозлик қилмоқ", "якка тартибда урушмоқ" маъноларида келган. ... Ташқаридин-ич-каридин кўнгуллик йигитлар хиёбонда яхшилаб чопқуладилар. Чопқула - иш-ҳаракатнинг такрорийлигини ҳам биддиради. Тилчи — "жосус", "айғоқчи", "разведкачи", яъни муҳим маълумотлар берувчи шахс. Буларнинг тилчиси мундоқ хабар келтурдиким... Баъзан "асир" маъносида ишлатилади. Бошсизлиқ — "ғалаён", "норозилик", "итоатсизлик" маъноларида кўлланган. Бошсизлиқ қилған элни топтуруб, икки-уч пора қилдурдум. "Ғалаён", "норозилик" маънолари ижтимоий воқелик талабига кўра истеъмолдан чиққан.\n"Бобурнома" тилидаги бир қатор сўзлар архаизмга айланган. Бундай сўзлар табиатини қуйидаги мисоллар асосида изоҳлаш мумкин: илик архаик сўз бўлиб, "қўл" маъносини билдирган. Иликдан ясалган иликла феъли "эгалламоқ" маъносида келган. ...Беклар, йигитлар била илғор тайин қилдукким, бориб Ёр яйлоқ қўрғонларини сўз била ё зўр била иликлагайла... Чарга, жарга — *доира", "ҳалқа", *ўров'* 'чаргаламоқ ", 'айланмоқ ". Алишанглик чарга қилиб, тоғдин кийикни индурдилар. Кўчма маънода ҳам қўлланган. Ўшал тақсир қилганни муча чаргасидин узатиб, вилоят ва парганасидин йиратқайбиз. Муча — "амал, мансаб" бўлиб, муча чаргаси — "амал доираси" тушунчасини ифода этади. Чена — *ҳисобламоқ". Ҳозир черикини бир лак ченарлар\n"Бобурнома" тилидаги бир қатор сўзлар архаизмга айланган. Бундай сўзлар табиатини қуйидаги мисоллар асосида изоҳлаш мумкин: илик архаик сўз бўлиб, "қўл" маъносини билдирган. Иликдан ясалган иликла феъли "эгалламоқ" маъносида келган. ...Беклар, йигитлар била илғор тайин қилдукким, бориб Ёр яйлоқ қўрғонларини сўз била ё зўр била иликлагайла... Чарга, жарга — *доира", "ҳалқа", *ўров'* 'чаргаламоқ ", 'айланмоқ ". Алишанглик чарга қилиб, тоғдин кийикни индурдилар. Кўчма маънода ҳам қўлланган. Ўшал тақсир қилганни муча чаргасидин узатиб, вилоят ва парганасидин йиратқайбиз. Муча — "амал, мансаб" бўлиб, муча чаргаси — "амал доираси" тушунчасини ифода этади. Чена — *ҳисобламоқ". Ҳозир черикини бир лак ченарлар эди. Озирған — "кам кўрмоқ" маъносини ифодалаган. Балхни озирғанса, арзадошт қилинг... Орқалан — "орқа қилмоқ". Не учунким, Танбални орқаланиб манга ва манинг давлатхоҳларимға жафо ва азоблар қилур эди. Оғизла — таом емоқ. Яна баъзиларни оғизлағани чорлар...; Чебур/чевур — "ўрамоқ, қамамоқ". Бир тиргаз отими чевуруб бормоқ керак.\n"Бобурнома"да баъзи таом номлари ҳам келтирилган. Маунот - "тириклик учун керакли нарсалар", "озиқ-овқат". Яна бир расм будурким, хизона ва пойгох ва мулк салотинининг жами мауноти — қадимдан муқаррар ва муайян танлари паргана бордурким, ўзга терга асло харж бўлмас. Моҳазари — "керак вақтида такаллуфсиз пайдо бўладиган озгина овкат", мазкур сўз отлашиш натижасида сифатловчидан сифатланмишга айланган ва нарса (таом) номи тарзида шаклланган. Юмдон оши — "юмшоқ қилиб пиширилган, дори ўрнида истеъмол қилинадиган бир хил ош". Бир оёғ юмдон оши келтурди, интим. Шилон/шулон — "уму-мий овқат, подшоҳ зиёфати", "ҳукмдорлар ўртасида ва хонақоҳда кўпчиликка бериладиган ош, умумий зиёфат". Шилони ва саховати яхши эди. "Санглоҳ"да шилан шаклида келтирилиб, "султон ва амирлар ейдиган овкат" маъносида изоҳланган. "Бобурнома"даги айрим таом номлари халқ турмуш тарзи, дунёқараши борасида яққол тасаввур уйғотади. Бобур Кобул (ҳижрий туққиз юз йигирма бешинчи йил) воқеаларини тасвирлар экан, ёзади: Ўша ерда йилқирон ошини торттурулди. Ушбу жумладаги йилқирон ошы — "вабо, ўлат йилларвда қилинадиган худой и ош" маъносини ифодалаган йил ва қирон компонентларидан иборат. Йилқирон қўшма сўзи "қирон келган йил" тушунчасини ифодалайди, эски узбек адабий тилидаги бошқа манбаларда кузатилмайди. Сўз таркибидаги қирон сўзи "ўлат, ют(?) ва жанг натижасидаги қирғин" маъносида изоҳданган. Қирон - "кўплаб, ёппасига қириш" маъносидаги сўз бўлиб, эски узбек тилидаги қыр феълининг «ёппасига ўддирмоқ» маъносидан -(а)н қўшимчаси орқали ясалган. Йилқирон оши, даставвал, вабо, ўлат йилларвда қилинган ва халқнинг шу балолардан халос бўлиш умидини ифода этган. Кейинчалик, бало ёки қирон(нинг) келишидан сақлашни сўраш маросимига айланган ("Бобурнома"да шу маънода қўлланган). Сўзнинг функционал -семантик таркибида ўзгариш рўй берган. Сўз таркибидаги қирон "маълум бир муддат" тушунчаси билан боғлиқлиги боис, вақт-замон маъноси ифодаланган. Йилқирон сўзи маъносида «ошнинг нима учун (нима сабабдан) тортилаётгани» дастлабки эътибордацтуради. Худойи сўзида, таомнинг худо йўлига бағишланганлик маъноси устун. Худойи вақт тушунчаси билан боғлиқ эмас. Йилқирон халқнинг муайян тарихий вазиятлардаги қарашлари, урф-одат, маросимлари ҳақида тасаввур беради.\nАсар лексикасида XV—XVI асрда муайян касб-ҳунар ва шу соха билан шуғулланувчи шахе ҳақида атрофлича маълумотлар учрайди. Жумладан, деҳқончилик билан боғлиқ бўлган профессионализмлар ўртасида "маросим уюштирувчи шахе" маъносини ифодаловчи сўзлардан бири бўлган ядачи термини "шу фаолият билан шуғулланувчи шахс" тушунчасидан кўра кўпроқ шу фаолият билан боғлиқ маросимни амалга оширувчи шахс тушунчасини англатади. Султон Абусаид мирзоға хизмат қилғон даврида ядачилик даъвосини қилур эди. Ядачилик шахснинг мансаб-мартаба, касб-корини англатиш билан бир қаторда, халқнинг дунё-қараши, эътиқоди, урф-одатини акс эттирган. Бобур Хожаги Мулло садр (Умаршайх Мирзонинг муҳрдори) шахсиятини ёритишда хам шу сўзни қўллаган: Хожаги Мулло садр-ким... Толиби илмлиғи бор эди, луғатни хили билур эди, иншоси хам яхши эди. Қушчилиғни ва ядачилити хам билур эди.\nЯдачилик сўзининг асоси бўлган jam Кошғарий луғатида: "ёмғир, шамолни талаб қилиш учун махсус тошлар (яда тоши) билан фол очиш" тарзида изоҳланган. Қадимги туркий луғатда ҳам шу маънода келтирилган. Шу жараённи амалга оширувчи шахс jadchi деб юритилган. Қадимги туркий тилда "яда тоши билан фол очмоқ" тушунчаси йатла сўзи билан ифодаланган. Бу тушунча яда қилмоқ қўшма феъли ёрдамида англатилган. Тўхта Бўға Султон яда қилғон экандур.\nЯдачилар саройда бўлишган ва махсус топшириққа асосан фаолиятларини намойиш қилишган: Ақраб бўлғач, ядачиларға буюрурбизким яда қидғайлар. Яда тоши бирикмаси Навоий асарларида хам учрайди: Яда тошиға қон етгач, ёғин ёққандек эй, соқий, Ёғар ёмғирдек ашким чун бўлур лаълинг шароб олуд. Навоийнинг "яда тошиға қон етгач" деб келтириши маросим жараёнида яда тошига қон суртилганидан далолатдир (бу қон Оллоҳ йўлига сўйилган жонзот қони бўлган). Лаъя ("қизил" лаб)нинг кўз ёши билан олуд (аралаш) бўлиши яда тошидаги қон ("қизил") билан ёмғир сувининг омихта бўлишига қиёсланган (яда тоши ёрдамида ёмғир чақирилиши назарда тугалган).\nТил - мураккаб ижтимоий-биологик ҳодиса. Тил тараққиёти давомида муайян ички қонуниятлар ва ташки омиллар таъсир кўрсатади. Тарихий лексикологиянинг тараққиёт босқичларини кузатищда, содир бўлган лингвистик ҳодисаларни талқин қилищда, сўз этимологиясини ёритишда тарихий ёзма манбалар муҳим аҳамиятга эга. Бу жиҳатдан "Бобурнома"нинг ўрни беқиёс.


Улуғ алломага эҳтиром – SAMARQAND VILOYAT HOKIMLIGI XALQ TA`LIMI BOSHQARMASI\nFevral 09, 2018 Odil Xolbutayev\nСўз мулкининг султони Низомиддин мир Алишер Навоий бутун умрини ижодий меҳнатга бағишлади, халқи учун “Муҳокамат ул-луғатайн”, “Хазойин ул-маоний”дек, “Хамса”дек буюк асарлар яратди. Унинг бу хизматлари – эзгулик, маълум маънода абадийлик хусусиятига эга. Чунки, Навоий асарлари инсонларга юзлаб йиллар мобайнида завқ-шавқ улашиб, уларни комилликка чорлаб келмоқда.\nШоир таваллуд топган сана муносабати билан Самарқанд шаҳридаги А.Навоий номи билан аталувчи маданият ва истироҳат боғига йиғилган вилоят жамоатчилиги вакиллари, олимлар, шоир ва ёзувчилар, таълим муассасаларининг ўқувчи-талабалари улуғ мутафаккир бобомиз қолдирган ана шундай адабий мерос, эзгуликларни яна бир бор эътироф этдилар.\nВилоят “Зарафшон” ва “Самаркандский вестник” газеталари бирлашган таҳририяти бош муҳаррири Ф.Тошев, Самарқанд давлат университети профессори И.Мирзаев, шоира Х.Бобомуродова Алишер Навоийнинг миллий адабиётимиз, халқимиз маънавияти, маърифати, тилшунослик равнақига қўшган беқиёс ҳиссаси ҳақида сўз юритдилар.\nНавоий ижодининг ёшларга ибрат бўладиган жиҳати шундаки, у ўз даврида туркий тилнинг имкониятлари нақадар кенглигини ижоди билан исботлаб берган. Бундан ташқари, унинг девонлари, достонларида ёшларга панд-насиҳатлар қилинади. “Хазойин ул-маоний” ва “Девони Фоний”, “Назм ул-жавоҳир”, “Маҳбуб ул-қулуб” каби асарларида инсонпарварлик ғояларни ҳайратланарли, бадиий санъаткорлик маҳорати билан, гўзал тимсолларда ифода қилган. Бу эса келажак авлодларнинг Ватанга содиқ, баркамол инсон сифатида вояга етишига хизмат қилмоқда.\nТадбирда талабалар ҳамда ижодкор ёшлар шоир ижодидан намуналар ўқишди. Самарқанд шаҳридаги корхона ва ташкилотлар, муассасалар вакиллари шоир ҳайкали пойига гуллар қўйдилар.


МЕДАЛСИЗ КЕТГАН МОМО... - Ўзбекистон овози газетаси\n...Ўн йилча муқаддам Мустақиллик байрами арафасида туманимизнинг Найман қишлоғида яшаётган бир онахонга Президент фармони билан «Шуҳрат» медали берилди. Яъни бир аср умр кўргани учун. Муҳарриримиз шу онахон ҳақида мақола ёзиш топшириғини берди.\nШу қишлоқлик ҳамкасбимиз Холмурод Қурбон ҳамроҳлигида онахон истиқомат қилаётган хонадонга кириб бордик. Одатда ёши улуғ қария яшаётган хонадонга бетакаллуф кирилмайди. Ҳарқалай, юз ёшли инсон...\nЎн яшар болакайдан момоси ҳақида сўраймиз. У бизларни дастурхонга таклиф қилгач, «Ҳозир чақириб келаман!» деб югургилаб кетади. Демак...шу ёшда ҳам нимадир юмушлар билан куйманиб юрган момони кутамиз.\nНиҳоят бармоқлари учлари негадир кўкаринқираган момо кириб келди ва биз билан сўрашди. Ҳурматларига ўрнимиздан турамиз.\n«Томорқадаги кечки сабзини ўт босибди, шуни тозалаб юргандим», — дейди момо ва сўнгра ҳамроҳимга юзланиб: «Холмуродмисан? Бечора онанг ҳам ўтиб кетди. Тенгқур эдик, мактабда бирга ўқигандик», деб дугонасини эслаб, кўзларига ёш олади. Холмурод дўстимизнинг онаси шу йили қишда ўтганди. Ерлар бир қарич қор. Жаноза айнан қор устида ўқилган. Момони саксон икки деб тобутини кўтаришган... Қизиқ, дўстимнинг онаси ўтган йили 82 ёшида вафот этган бўлса... момо уни тенгқур эдик, деяпти...\nҚишлоқдан қайтаётиб, туман ҳокимлигига кираман. Кўп йиллардан буён шу тизимда ишловчи, қўшни қишлоқлик танишим билан гурунглашаман. Юз ёшга кирган, деб давлат мукофоти олган момо энди саксондан ошгани, буни ўз сўзи билан айтиб ўтиргани, унинг ҳужжатлари қандай қилиб давлат мукофотига тақдим қилингани ҳақида суҳбатлашамиз. Танишим айтади: «Туманда яшаётган юз ёшдан ошган қариялар ҳақида қишлоқ ва маҳалла фуқаролар йиғинлари раислари маьлумот тақдим қилишади. Бизлар уни тегишли жойга жўнатамиз, кейин маъқул кўрилган бирисига мукофот берилади».\nСаккиз йил олдин дарё ортидаги туманга йўлимиз тушди. Мустақиллик байрами нишонланаётган кезлар эди. Танишимиз бўлмиш туман ҳокимини байрам билан табриклаш ниятида қабулига кирдик, саломлашдик. Туманда яшаётган бир юз олти ёшли момога медаль беришган, ҳоким қарияни табриклаб, совға топшириш учун кетаётган экан. «Беш йилдан буён тавсия қилардик, ниҳоят медаль беришди», — деди у.\nҚўшни қишлоқлик Қурвоной момо тоғамизнинг қайнонаси эди. Тоғам ўттиз йилча олдин етмиш ёшида оламдан ўтган. Қурвоной момонинг катта ўғли онамга тенгқур эди. Онам саккиз йил олдин саксон бешида ҳаётдан кўз юмди. Момонинг катта қизи Раҳима момо ҳам бу дунёда саксон йил яшаб, йигирма йилча олдин оламдан ўтди.\nҚиёсий рақамларни нега келтиряпман? Қурвоной момонинг туғилиш гувоҳномасида туғилган вақти қачон деб ёзилганини билмайман. Аммо беш йилча олдин дунёдан ўтганида, уни қишлоқнинг энг кекса кишиси сифатида, яъни бир юз олти ёшда, деб ҳурмат билан, тобутига елка теккизиш талаш бўлиб, сўнгги йўлга кузатганмиз.\nБеш йилча олдин қишлоғимизнинг энг кексаси бўлмиш бир юз тўрт яшар момони ҳам шу зайлда иззат билан сўнгги манзилга кузатганмиз. Момонинг набираси айтиб берган бир гап хотирамга михланиб қолган. Телевизорда қариялиги учун давлат мукофоти олган бир кампирнинг миннатдорлик сўзларини эшитиб ўтирган момо невараларига: «Булар мени ёдидан кўтариб юборибмиканлар? Нега менга медаль беришмади?», деган экан.\nИстиқлол йилларида турли соҳа ходимларини давлат мукофотлари билан тақдирлаш тизимли йўлга қўйилди. Мустақиллик байрами арафасида бу борада Президент фармони эълон қилинади. Меҳнатга яраша рағбат яхши-да! Айни пайтда юз ёшдан ошган кексаларни «Шуҳрат» медали билан тақдирлаш ҳам истиқлол замонасида анъанага айланди. Юрт учун меҳнати сингган, фарзанд тарбиялаб, юрт корига яратган, бахтли кексалик гаштини сураётган нуроний инсонларнинг давлат мукофотлари билан тақдирланиши қандай яхши. Уларнинг юртимиз тинчлиги, фуқароларимиз фаровонлигини тилаб қилаётган дуоларининг ўзи катта давлат.\nАммо шу ўринда бир мулоҳаза туғилади. Ҳар йили ҳар вилоятдан фақат бир нафар шу ёшга етган кексага давлат мукофоти берилиши масаласи. Қолганларчи? Кекса ёшдаги инсонлар кўнгли бўш бўлади, ҳатто болафеьл ҳам бўлиб қолишади. Ойнаи жаҳонда қайсидир тенгқури ва ҳатто ўзидан ёшроқ бирор замондошига медаль берилганини эшитганда, ўзи нега бу рўйхатдан четда қолганини ўйлаб кўнгли чўкишини кўз олдингизга келтиринг.\nҲокимлик тизимида ишлаётган танишимиз юз ёшдан ошганларни медаль билан мукофотлаш жараёнини беҳудага лотереяга ўхшатмади. Тавсия қилинганлар вилоят бўйича ўн нафар ва ундан ҳам кўпроқ бўлиши мумкин. Тинчлик ва фаровонлик туфайли миллатимизнинг умри узайиб бораётгани шу борада таҳлиллар ўтказувчи халқаро ташкилотлар томонидан эътироф этилаяптику! Ана шу ўн нафардан фақат бирисига мукофот берилишини ким ва қайси ташкилот ҳал қилади? Бунда нималарга асосланади? Иш стажими, жамиятга теккан фойдасими? Ўн нафар номзоддан фақат бирисининг танлаб олиниши эса оғриқли жараён. Шу иш зиммасига ёзилганларга ҳам осон эмас. Қолиб кетаётган номзодга келгуси йили олар, деб умид билдиришар. Лекин юз уч яшар қария яна бир йил яшайди ва келгуси сафар мукофот олади, деб ким кафолат беради? Умуман, ҳар вилоятдан фақат бир нафар юз ёшдан ошган табаррук онахон ёки отахонга давлат мукофоти берилиши адолатлими? Бу билан ижтимоий адолат бузилишига йўл қўймаяпмизми?\nБалки ҳар йили катта байрамимиз арафасида ана шу табаррук ёшга етганларнинг барчасини тақдирлашни йўлга қўйиш керакдир? Билмадик. Билганимиз шуки, нафақат қишлоғида, балки туманда энг ёши улуғ Қурвоной момо медаль ололмай кетгани аниқ.


Шайхонтоҳур туманида Тошкент шаҳар ҳокимлигининг сайёр қабули ташкил этилди\n13:01 / 28.03.2017\nТошкент шаҳрининг Шайхонтоҳур туманида 27 март куни ташкил этилган сайёр қабул давомида Ўзбекистон Республикаси Президентининг Виртуал қабулхонаси ва Халқ қабулхоналарига туман аҳолиси томонидан йўлланган мурожаатлар атрофлича кўриб чиқилди.\nСайёр қабулда Ўзбекистон Республикаси Президенти девонининг Жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати масъул ходимлари, Тошкент шаҳри ҳокими Раҳмонбек Усмонов, Шайхонтоҳур тумани ҳокими, шаҳар прокуратураси, ички ишлар бошқармаси, суд идоралари раҳбарлари, тегишли бошқарма ва ташкилотлар вакиллари иштирок этди.\nТадбирда Президентимиз Шавкат Мирзиёев томонидан Халқ билан мулоқот ва инсон манфаатлари йили, деб эълон қилинган жорий йилда давлат ва хўжалик бошқаруви органлари, маҳаллий ҳокимликлар вакиллари жойларда сайёр қабуллар ўтказиб, аҳоли билан бевосита мулоқотда бўлаётгани, бундай учрашувлар давлат органларининг фуқаролар билан ўзаро муносабатлари, аҳолини қийнаётган муаммоларни ҳал этишнинг самарали усулларини жорий этиш йўлидаги амалий ишлардан бири экани алоҳида таъкидланди.\nШу йилнинг 25 март кунига қадар Президентнинг Виртуал қабулхонасига Тошкент шаҳри аҳолисидан 140 мингдан ортиқ ариза ва шикоятлар келиб тушган, шунинг 14 минг 638 таси Шайхонтоҳур туманига тўғри келади. Мурожаатларнинг 13 минг 836 таси жисмоний шахслардан, 802 таси юридик шахслардан келиб тушган. Уларнинг 13 минг 11 таси ёки 88,9 фоизи кўриб чиқилган бўлиб, 1 минг 627 таси ёки 11 фоиздан зиёди кўриб чиқилмоқда.\nТуман бўйича уй-жой олиш, уй-жой қуриш учун ер ажратиш, уй-жойларнинг таъмирлашга муҳтожлиги, судларда жиноят ишлари, фуқаролик ишлари, хўжалик судларида ишларнинг кўрилиши ҳамда суд қарорларининг ижроси, банк-молия масалалари, моддий ёрдам, пенсия таъминоти ҳамда болалар нафақасини олиш, меҳнат ва бандлик, фуқаролик, паспорт олиш ва прописка масалалари бўйича энг кўп мурожаатлар келиб тушмоқда. Шунингдек, таълим-тарбия, ободонлаштириш, иссиқлик таъминоти, ички йўллар ва йўлакларни таъмирлаш, автомобиль йўлларининг талабга жавоб бермаслиги, табиий газ ва электр таъминоти, тадбиркорлик субъектлари ҳамда мулкдорлар фаолиятига боғлиқ масалалар юзасидан ҳам кўплаб шикоят ва аризалар йўлланган.\n- Фуқароларнинг мурожаатлари таҳлили асосида қайси соҳаларда ечимини кутаётган муаммолар борлиги аён бўлмоқда, - дейди Ўзбекистон Республикаси Президентининг Тошкент шаҳридаги Халқ қабулхонаси раҳбари Мирзоҳид Обидов. - Ҳар ҳафта якуни бўйича Тошкент шаҳар ҳокимлигида ўтказилаётган йиғилишларда бу муаммолар чуқур таҳлил этилиб, уларни ҳал этиш масаласига эътибор кучайтирилмоқда. Президентнинг Тошкент шаҳридаги Халқ қабулхонасига шу кунга қадар аҳолидан 2 минг 300 дан ортиқ мурожаат келиб тушди. Биз уларни қонун асосида ҳал этиш билан бирга, бу муаммоларни юзага келтираётган сабабларни ҳам ўрганяпмиз. Аҳолининг ҳуқуқий билимини ошириш бўйича тарғибот ишларини ҳам олиб боряпмиз. Бугунги очиқ мулоқотда турли соҳалар мутахассислари томонидан одамларни ўйлантираётган долзарб мавзулар юзасидан аҳолига тушунтиришлар ҳам бериб ўтилаётгани айни муддао бўлмоқда.\n- Президентимизнинг халқ билан мана шундай очиқ ва ошкора мулоқот тизимини йўлга қўйгани юртдошларимизнинг кўнглидаги иш бўлди, - дейди Сўнажон Мавлонова. - Бугунги имкониятдан фойдаланиб, Тошкент шаҳар прокурори билан укамнинг бошига тушган муаммо юзасидан суҳбатлашиш имконига эга бўлдим. Фирибгарлар қўйган тузоқ туфайли у боридан ажралиб, ўзи ногирон бўлиб қолган. Бу масалани қонун асосида ҳал этишда амалий ёрдам кўрсатишадиган бўлишди. Бундан миннатдорман.\nШайхонтоҳур тумани Зулфияхоним кўчаси 10-уйда яшовчи Фотима Аҳмедова ўз уйи атрофини ободонлаштириш, автомобиллар тураргоҳини ташкил этиш масаласида келган экан. Унинг асосли таклифи туман ободонлаштириш хизмати ходимлари томонидан қўллаб-қувватланди. Ф.Аҳмедова бир неча йилдан буён ҳал бўлмасдан келаётган бу иш шу ернинг ўзида қаноатлантирилганидан мамнун.\nТуманнинг Гулобод кўчасида истиқомат қилувчи Наргиза Қодирова болаликдан ногирон. Ўзи юришга қийналса-да, қўлида ҳунари бўлган бу аёл уйда бекор ўтиришни истамай, ўзига маъқул иш қидираётган экан. Унинг мурожаатини эшитган Тошкент шаҳар хотин-қизлар қўмитаси масъул ходимлари, туман бандликка кўмаклашиш маркази ходимлари унга муносиб иш топиб берадиган бўлди.\nТадбиркорлик билан шуғулланиб келаётган Малика Раҳимова ўз бизнесини кенгайтириш мақсадида мулоқотга келган экан. Унинг дала-дўкон очишга оид таклифи туман раҳбарлари томонидан қўллаб-қууватланиб, амалий ёрдам бериладиган бўлди.\nМуаллиф: Норгул Абдураимова, ЎзА\nТошкент Виртуал қабулхона


Кимки бўлса тежамкор... » "Kattaqo'rgon haqiqati" газетаси\n04.04.2020 - Маккада Ўзбекистондан коронавирус даф бўлишини сўраб, дуо қилинди\nXarita: Демонстрационный сайт » Madaniyat » Кимки бўлса тежамкор...\nКимки бўлса тежамкор...\n06 февраль, 2020 0 64\nМазкур мавжудотларнинг онглиси инсондир. Инсон сўзи бирликда банда, одам, киши, кўпликда эса элат, эл, халқ каби маъноларга эга. Инсон бошқа мавжудотлардан ўзининг ақли, фаросати, ҳис-туйғуси,онгги ва тафаккури билан ажралиб туради.\nАммо, инсон сўзининг туб маъносига эътибор қилсак, инсон сўзи араб-чадан олинган бўлиб, "нисён"- яъни, унутувчи маъносини билдиради. Буни шундай изоҳлаш мумкин: инсон(банда)ларнинг баъзилари "неъмат"сўзининг маъносини тор маънода - фақат моддий неъматларнигина тушунишади. Сув, ҳаво, тансиҳатлик, эл-юрт тинчлиги, фаровонлик, серобчилик каби инсон ҳаётининг асоси бўлган нарсаларни унутиб қўядилар. Гўё бу нарсалар ўз-ўзидан пайдо бўлиб қолган табиий ҳолат деб ўйлайдилар. Мол-дунё, мансаб-мартаба ва шунга ўхшаш нарсаларнигина неъмат деб биладилар.\nХолбуки, кишининг ҳаёти учун манфаатли бўлган барча нарсалар Аллоҳ таоло ҳадя этган неъматлардир. Зеро, бу неъматларнинг қадрини билиш, уни эъзозлаш, ундан тежамкорлик билан фойдаланиб, шукрини адо этиш инсонларга хос фазилатдир.\nХалқимиз дуога қўл очганда Яратгандан юртга тинчлик, хотиржамлик, фаровонлик, серобчилик, мўл-кўлчилик бўлишини бежизга тиламайди. Чунки бу неъматлар инсон ҳаёти учун энг олий неъматлардир. Бу неъматлардан баҳраманд бўлган ҳар бир инсон шукронасини ҳам адо этиши мақбулдир. Неъматларнинг бардавом бўлиши унинг шукрини адо этилишига боғлиқ.\nИнсоният тарихига назар солсак, аждодларимиз кўплаб уруш, қаҳатчилик, очарчилик, қурғоқчилик, талончилик йилларини бошидан ўтказган. Аммо, барчасига Аллоҳдан нажот сўраб, сабр-тоқат билан шукр қилиб, ҳаёт кечиришган.\nКўп узоққа бормайликда, ўтган ХХ асрнинг охирлари ва Мустақиллигимизнинг дастлабки йилларини эсга олайлик. Тузум ўзгариши арафасида баъзи ношукур корчалон мансабдорлар ўз манфаатини ўйлаб, савдо омборларидаги ноз-неъматларни уйига ғарамлаб ташиб олди. Натижада дўконларнинг пештахталари бўшаб қолди. Оқибатда, мамлакат ичкарисида танқислик вужудга келди. Шу туфайли бир неча йил қийналган бечора халқ борига шукр қилиб, сабр-қаноат билан яхши кунларнинг келишини Яратгандан сўраб яшади.\nҲеч кимга сир эмаски, мўл-кўлчилик, тўқчилик, фаровон ҳаёт бошлангач, бир оз қорнимиз тўйиб, чорак аср муқаддам рўй берган танқислик туфайли бошимизга тушган қийинчиликларни унитдик. Маракаларда, тўйларда баъзи кимсалар томонидан ризқ-рўзимиз бўлган неъматларнинг исроф қилиниб, кўплаб ушатилган нонларнинг увол бўлаётгани бунинг исботидир.\nКатта ва муҳташам тўйхоналарда сават-сават исроф бўлаётган нон ва бошқа моддий неъматларни кўрган киши ҳайратга тушиши табиий. Бу исроф бўлган неъматлар кунжара, ем ўрнига молга берилаяпти. Наҳотки, Роббимиз ато этган чексиз ноз-неъматларнинг шукронасини демай, ношукурликка юз тутган бўлсак! Айтмоқчи бўлганимиз, ўша машъум кунларга тушмаслик учун неъматларни қадрлашимиз, уларнинг шукрини адо этишимиз лозим эмасми?!\nНазаримда, исрофгарчиликка қарши ҳукуматимизнинг қатор қарорлари ҳаётга тадбиқ этилаётган бўлсада, аммо ижросида ўзгариш сезилмаяпти.\nАллоҳ таоло Иброҳим сурасининг 7-ояти орқали "Ва из таззана роббу-кум, лаъин шакартум лаази даннакум. Ва лаъин кафартум инна азаби ла-шадит". Яъни, "Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди-ю, ношукрчилик қилсангиз, албатта, азобим (ҳам) жуда қаттиқдир" дегани барчага тегишлидир.\nАллоҳ таоло беҳисоб неъматларни ато этиб, барчамизга ризқ-рўз улашган экан, шуларнинг ичида инсон ҳаёти учун энг муҳими нондир. Аждодларимиз "Ноннинг увоғи ҳам нон, увол қилиш катта гуноҳдир", "Нонни хор қилсанг, у сени кўр қилади", - деб сабоқ беришганини унутмаслик керак. Нонни азиз тутиб, бир увоғини ҳам исроф қилмаслик ҳар бир мўмин-мусулмоннинг бурчидир.\nАллоҳ таолонинг расули пайғамбаримиз Муҳаммад (саллоллоҳу алай-ҳи васаллам) умматларини "Нонни эъзозлаб енглар, ичинглар, лекин исроф қилманглар, Аллоҳ таоло исрофгарчиликни асло дўст тутмайди" ёки "Эй, умматларим, енглар, ичинглар, садақа-эҳсон қилинглар, лекин уларга исроф ва такаббурлик аралашмасин", - деб огоҳлантирган.\nТўғри, халқимиз азал-азалдан ўзининг меҳмондўстлиги, саховатлилиги, бағри кенглиги билан бошқа элатлардан ажралиб туради. Шунга кўра урф-одатимиз бўйича ўтказилаётган диний маросимларимиз, миллий байрамларимиз, тўйларимиз жуда кўп. Бу анъаналар ҳозирги тўқчилик даврида янада авж олган. "Сендан мен камми?" дегандек, ўтказилаётган маросимларнинг бири иккинчисини "босиб" ўтаяпти. Шу туфайли исрофгарчиликлар юзага келаяпти. Афсуски, юқорида таъкидланганидек, ортиб қолган ноз-неъматлар, жумладан азиз ҳисобланган ушатилган нон бўлаклари ҳам ҳайвонларга берилаяпти. Холбуки, бўлаётган бу исрофгарчиликлар динимиз таълимотига зиддир. Халқимиз томонидан айтилган "тежамкор одам асло қашшоқлик кўрмайди" деган мақолга амал қилиб яшасак фойдадан холи бўлмасди.\nАзизлар! Аллоҳнинг яратган ноз-неъматларини суистеъмол қилмай, тежамкорлик ва тадбиркорлик билан исрофгарчиликнинг олдини олсак нур устига аъло нур бўларди.\nЯнгиқўрғонча маҳалласидаги "Ризвон бобо" жомеъ масжиди имом хатиби.\n27 февраль, 2020 0 117\nМаккада Ўзбекистондан коронавирус даф\n04 апрель, 2020 0 4\n04 апрель, 2020 0 19